A Bizottság 2082/2000/EK rendelete

(2000. szeptember 6.)

az Eurocontrol-szabványok elfogadásáról, valamint az Eurocontrol-szabványok elfogadásáról és a 93/65/EGK tanácsi irányelv módosításáról szóló 97/15/EK irányelv módosításáról

AZ EURÓPAI KÖZÖSSÉG BIZOTTSÁGA,

tekintettel az Európai Közösséget létrehozó szerződésre,

tekintettel a légiforgalom-irányítási berendezések és rendszerek beszerzéséhez szükséges kompatibilis műszaki előírások meghatározásáról és használatáról szóló 1993. július 19-i 93/65/EGK tanácsi irányelvre [1] és különösen annak 3. cikkére,

tekintettel az Eurocontrol-szabványok elfogadásáról, valamint a légiforgalom-irányítási berendezések és rendszerek beszerzéséhez szükséges kompatibilis műszaki előírások meghatározásáról és használatáról szóló 93/65/EGK tanácsi irányelv módosításáról szóló 1997. március 25-i 97/15/EK bizottsági irányelvre [2],

mivel:

(1) A 97/15/EK elfogadta az Eurocontrol online adatcsere (OLDI) szabvány 1.0 kiadását és az ATS adatcserére vonatkozó Eurocontrol-szabvány (ADEXP) 1.0 kiadását.

(2) Az Eurocontrol elfogadta a fent említett két szabvány újabb módosításait, nevezetesen az OLDI 2.2 és az ADEXP 2.0 változatát, valamint elfogadott egy új Eurocontrol-szabványt, a Repülési adatcsere - interfész dokumentumot (FDE-ICD).

(3) Ezen Eurocontrol-szabványok a 93/65/EGK irányelv hatálya alatt állnak és hozzájárulnak a tagállamok nemzeti légiforgalmi rendszereinek harmonizációjához, különösen a légi járművek légiforgalmi irányító központok közötti átadásának (OLDI), a légiforgalmi áramlásszervezés (ADEXP) és a nemzeti rendszerek közötti összeköttetések (FDE-ICD) területén.

(4) Az OLDI 2.2, valamint az ADEXP 2.0 kiadásai helyettesítik a 97/15/EK irányelv 1. cikkének rendelkezése alapján jelenleg hatályos korábbi kiadásokat, és ezért e cikket hatályon kívül kell helyezni.

(5) E rendelet előírásai a 93/65/EGK irányelv szerint létrehozott bizottság véleményével összhangban vannak,

ELFOGADTA EZT A RENDELETET:

1. cikk

Mivel az egyesített európai légiforgalmi szolgáltatások létrehozása érdekében szükséges, az alábbi Eurocontrol-szabvány dokumentumokban előírt Eurocontrol-rendelkezések kötelező elemeit a 93/65/EGK számú irányelv keretén belül fogadták el:

- az online adatcserére vonatkozó Eurocontrol-szabvány (OLDI) 2.2 kiadása (Eurocontrol-hivatkozás: DPS.ET1.ST06-STD), amelynek szövegét e rendelet I. függeléke tartalmazza,

- az ATS adatcserére vonatkozó Eurocontrol-szabvány (ADEXP) 2.0 kiadása (Eurocontrol-hivatkozás: DPS.ET1.ST09-STD), amelynek szövegét e rendelet II. függeléke tartalmazza,

- a Repülési adatcsere - interfész dokumentumra vonatkozó Eurocontrol-szabvány (FDE-ICD) 1.0 kiadása (Eurocontrol-hivatkozás: COM.ET1.ST12-STD), amelynek szövegét e rendelet III. függeléke tartalmazza.

2. cikk

A 97/15/EK irányelv 1. cikke hatályát veszti.

3. cikk

Ez a rendelet az Európai Közösség Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. szeptember 6-án.

a Bizottság részéről

Loyola De Palacio

alelnök

[1] HL L 187., 29.7.1998, 52 o.

[2] HL L 95., 10.4.1997, 16 o.

--------------------------------------------------

I. FÜGGELÉK

ONLINE ADATCSERE (OLDI) 2.2 KIADÁSA

(Eurocontrol-hivatkozás: DPS.ET1.ST06-STD)

TARTALOMJEGYZÉK

SZERZŐI JOGOK … ELŐSZÓ … 1. BEVEZETÉS …

1.1. Cél …

1.2. Hatály …

2. HIVATKOZÁSOK …

3. FOGALOMMEGHATÁROZÁSOK, SZIMBÓLUMOK ÉS RÖVIDÍTÉSEK …

3.1. Fogalommeghatározások …

3.2. Szimbólumok és rövidítések …

4. ÁLTALÁNOS KÖVETELMÉNYEK …

4.1. Bevezetés …

4.2. Repülési adatfeldolgozó rendszerek követelményei …

4.2.1. Repülési adatbázis …

4.2.2. Valós idejű üzemelés …

4.2.3. Adatkapcsolati képességek …

4.2.4. Alkalmazási funkciók …

4.2.5. Ember-gép kapcsolat (HMI) …

4.2.6. Közleményküldés kezdeményezése …

4.2.7. Közlemények vétele …

4.3. Légtérellenőrző radartól származó adatfrissítés …

4.4. OLDI adatok tárolása …

4.4.1. Tartalom …

4.4.2. Eszközök …

4.5. Elérhetőségi és megbízhatósági követelmények, adatbiztonság és adatintegritás …

4.5.1. Elérhetőségi követelmények …

4.5.2. Megbízhatósági követelmények …

4.5.3. Adatbiztonság …

4.5.4. Adatintegritás …

4.6. Üzembe helyezés előtti alkalmassági ellenőrzés …

4.6.1. Az alkalmassági ellenőrzés időtartama …

4.6.2. Az üzembe helyezés időpontja …

5. KÖZLEMÉNYKATEGÓRIÁK …

5.1. Általános rész …

5.1.1. Cél …

5.1.2. Közleménykategóriák …

5.2. Tranzakciós idők …

5.2.1. Tranzakciós időkre vonatkozó előírások …

5.3. A közlemények osztályba sorolása és kategorizálása …

5.3.1. A közlemények osztályba sorolása - kötelező és kiegészítő közlemények …

5.3.2. A közlemények kategorizálása …

6. ALAPELJÁRÁS - KÖTELEZŐ KÖZLEMÉNYEK …

6.1. Általános rész …

6.1.1. A követelmény leírása …

6.1.2. A végrehajtásra vonatkozó előírások …

6.2. Előzetes határadatot tartalmazó tájékoztató közlemény (ABI) …

6.2.1. Az ABI közlemény célja …

6.2.2. A közlemény tartalma …

6.2.3. Alkalmazási szabályok …

6.2.4. Az ABI nyugtázása …

6.2.5. Példák …

6.3. Aktivizáló közlemény (ACT) …

6.3.1. Az ACT közlemény célja …

6.3.2. A közlemény tartalma …

6.3.3. Alkalmazási szabályok …

6.3.4. Az ACT nyugtázása …

6.3.5. Példák …

6.4. Logikai nyugtázó közlemény (LAM) …

6.4.1. A LAM közlemény célja …

6.4.2. A közlemény tartalma …

6.4.3. Alkalmazási szabályok …

6.4.4. A LAM nyugtázása …

6.4.5. Példák …

7. ALAPELJÁRÁS - KIEGÉSZÍTŐ KÖZLEMÉNYEK …

7.1. Általános rész …

7.1.1. A követelmény leírása …

7.1.2. A végrehajtásra vonatkozó előírások …

7.2. Előaktivizáló közlemény (PAC) …

7.2.1. A PAC közlemény célja …

7.2.2. A közlemény tartalma …

7.2.3. Alkalmazási szabályok …

7.2.4. A PAC nyugtázása …

7.2.5. Példák …

7.3. Átadási körülményeket módosító közlemény (REV) …

7.3.1. A REV közlemény célja …

7.3.2. A közlemény tartalma …

7.3.3. Alkalmazási szabályok …

7.3.4. A REV nyugtázása …

7.3.5. Példák …

7.4. Koordináció-törlő közlemény (MAC) …

7.4.1. A MAC közlemény célja …

7.4.2. A közlemény tartalma …

7.4.3. Alkalmazási szabályok …

7.4.4. A MAC nyugtázása …

7.4.5. Példák …

7.5. SSR kódkiosztó közlemény (COD) …

7.5.1. A COD közlemény célja …

7.5.2. A közlemény tartalma …

7.5.3. Alkalmazási szabályok …

7.5.4. A COD nyugtázása …

7.5.5. Példák …

7.6. Információs közlemény (INF) …

7.6.1. Az INF közlemény célja …

7.6.2. A közlemény tartalma …

7.6.3. Alkalmazási szabályok …

7.6.4. Az INF nyugtázása …

7.6.5. Példák …

8. EGYEZTETÉSI ELJÁRÁS - KOORDINÁLÁS …

8.1. Általános rész …

8.1.1. Bevezetés …

8.1.2. A szűrő …

8.1.3. Közlemények sorrendje …

8.1.4. Egyidejűleg továbbított közlemények kezelése …

8.1.5. Visszautasítás kezelése …

8.1.6. Válaszidő-túllépés alkalmazása …

8.1.7. Az egyeztetési eljárás bevezetése …

8.2. Aktivizáló közlemény (ACT) …

8.2.1. Az ACT közlemény célja …

8.2.2. A közlemény tartalma …

8.2.3. Alkalmazási szabályok …

8.2.4. Az ACT nyugtázása …

8.3. Válaszköteles aktivizáló közlemény (RAP) …

8.3.1. A RAP közlemény célja …

8.3.2. A közlemény tartalma …

8.3.3. Alkalmazási szabályok …

8.3.4. A RAP nyugtázása …

8.3.5. Operatív válasz a RAP-ra …

8.3.6. Példák …

8.4. Átadási körülményeket módosító közlemény (REV) …

8.4.1. A REV közlemény célja …

8.4.2. A közlemény tartalma …

8.4.3. Alkalmazási szabályok …

8.4.4. A REV nyugtázása …

8.4.5. Operatív válasz a REV-re …

8.5. Válaszköteles módosítást javasló közlemény (RRV) …

8.5.1. Az RRV közlemény célja …

8.5.2. A közlemény tartalma …

8.5.3. Alkalmazási szabályok …

8.5.4. Az RRV nyugtázása …

8.5.5. Operatív válasz az RRV-re …

8.5.6. Példák …

8.6. Várakoztató közlemény (SBY) …

8.6.1. Az SBY közlemény célja …

8.6.2. A közlemény tartalma …

8.6.3. Alkalmazási szabályok …

8.6.4. Az SBY nyugtázása …

8.6.5. Példák …

8.7. Elfogadó közlemény (ACP) …

8.7.1. Az ACP közlemény célja …

8.7.2. A közlemény tartalma …

8.7.3. Alkalmazási szabályok …

8.7.4. Az ACP nyugtázása …

8.7.5. Példák …

8.8. Koordinációs közlemény (CDN) …

8.8.1. A CDN közlemény célja …

8.8.2. A közlemény tartalma …

8.8.3. Alkalmazási szabályok …

8.8.4. A CDN nyugtázása …

8.8.5. Operatív válasz a CDN közleményre …

8.8.6. Példák …

8.9. Visszautasító közlemény (RJC) …

8.9.1. Az RJC közlemény célja …

8.9.2. A közlemény tartalma …

8.9.3. Alkalmazási szabályok …

8.9.4. Az RJC nyugtázása …

8.9.5. Példák …

9. EGYEZTETÉSI ELJÁRÁS - RÁDIÓ-ÖSSZEKÖTTETÉS ÁTADÁSA …

9.1. Általános rész …

9.1.1. Bevezetés …

9.1.2. Közleménysorrend …

9.1.3. Rádió-összeköttetés átadása …

9.2. Átadási fázist jelző közlemény (TIM) …

9.2.1. A TIM közlemény célja …

9.2.2. A közlemény tartalma …

9.2.3. Alkalmazási szabályok …

9.2.4. A TIM nyugtázása …

9.2.5. Példa …

9.3. Kiegészítő adatokat tartalmazó közlemény (SDM) …

9.3.1. Az SDM közlemény célja …

9.3.2. A közlemény tartalma …

9.3.3. Alkalmazási szabályok …

9.3.4. Az SDM nyugtázása …

9.3.5. Példa …

9.4. Átadási felajánlás (HOP) …

9.4.1. A HOP közlemény célja …

9.4.2. A közlemény tartalma …

9.4.3. Alkalmazási szabályok …

9.4.4. A HOP nyugtázása …

9.4.5. Példa …

9.5. Rádió-összeköttetés átkérési közlemény (ROF) …

9.5.1. A ROF közlemény célja …

9.5.2. A közlemény tartalma …

9.5.3. Alkalmazási szabályok …

9.5.4. A ROF nyugtázása …

9.5.5. Példa …

9.6. Frekvenciaváltást jelző közlemény (COF) …

9.6.1. A COF közlemény célja …

9.6.2. A közlemény tartalma …

9.6.3. Alkalmazási szabályok …

9.6.4. A COF nyugtázása …

9.6.5. Példa …

9.7. Összeköttetés felvételét jelző közlemény (MAS) …

9.7.1. A MAS közlemény célja …

9.7.2. A közlemény tartalma …

9.7.3. Alkalmazási szabályok …

9.7.4. A MAS nyugtázása …

9.7.5. Példa …

A FÜGGELÉK (NORMATÍV SZABÁLYOK) ADATSZABÁLYOK … B FÜGGELÉK (NORMATÍV SZABÁLYOK) SPECIÁLIS ÚTVONAL-FELDOLGOZÁSI KÖVETELMÉNYEK… C FÜGGELÉK (TÁJÉKOZTATÓ ANYAG) AZ EGYEZTETÉSI ELJÁRÁS (SYSCO 1. SZINT) FÁZISAI - KÖZLEMÉNYEK SORRENDJE … SZERZŐI JOGOK

E dokumentumot az Eurocontrol Ügynökség készítette.

A szerzői jogokat az Eurocontrol Ügynökség gyakorolja.

Ennek megfelelően a kiadvány vagy annak bármely része a tagállamok képviselőinek rendelkezésére áll, az egyéb felek számára történő másoláshoz vagy betekintéshez azonban az Eurocontrol Ügynökség előzetes írásbeli hozzájárulása szükséges.

ELŐSZÓ

1. Felelős szervezet

Az online adatcserére vonatkozó Eurocontrol-szabvány (OLDI) 2.2. sorszámú kiadványát az Eurocontrol Európai ATC Harmonizációs és Integrációs Program (EATCHIP) bevezetésért felelős igazgatósága (DED) készítette, amely a kiadvány naprakésszé tételéért is felelős. A kiadvánnyal kapcsolatos észrevételeket, kérdéseket az Eurocontrol Főigazgatójához kell címezni, Rue de la Fusée 96, B-1130 Bruxelles, a DED-2 Főosztály figyelmébe ajánlva.

2. Kapcsolódás az EATCHIP munkaprogram dokumentumhoz

E szabvány az EATCHIP munkaprogram dokumentum (EWPD) 1994/09/30 dátumú 2. kiadásában meghatározottak szerint az ATM adatfeldolgozó rendszerek (DPS) szakterületének DPS.ET1.ST06 jelű szakfeladata végrehajtásának eredménye.

3. Jóváhagyás és módosítások

E szabvány az Eurocontrol-szabványosítási irányelvekben részletezett alábbi jóváhagyási folyamaton ment keresztül:

- az EATCHIP felhasználói követelményekkel és ATM adatfeldolgozással foglalkozó szakcsoport (Operational Requirement and ATM Data Processing Team (ODT)) által írásban történt jóváhagyás,

- valamennyi ECAC államnak az igazgató tanácsban (Committee of Management) vagy az EATCHIP vezető testületében (Project Board) részt vevő küldöttével folytatott konzultáció,

- az EATCHIP vezető testülete és igazgató tanácsa általi jóváhagyás,

- az állandó bizottság (Permanent Commission) általi elfogadás.

E szabvány előírásai az állandó bizottság általi elfogadás után lépnek hatályba.

A légiforgalmi irányítás (ATC) eljárásainak fejlődéséből fakadó követelményeknek való megfelelés érdekében módosításokat és kiegészítéseket lehet javasolni az ODT-n keresztül megvitatásra és esetleges elfogadásra. A kéréseket a kiadvány módosításaként vagy új kiadványként építik be, a jóváhagyás és elfogadás meghatározott eljárás szerint történik.

4. Szerkesztői gyakorlat

Valamennyi előírás jellegének jelzésére a következő eljárást alkalmaztuk: a normatív elemek vékony állóbetűvel, az ajánlott elemek vékony dőlt betűvel lettek nyomtatva, és státusukat az Ajánlás bevezető szó jelzi.

Az előírások szövegezésekor a következő szerkesztői gyakorlatot alkalmaztuk: a normatív elemekben a "kell" segédigét használják, az ajánlott elemeket egyszerű felszólító móddal fejezik ki.

A megjegyzéseket vékony dőlt betűvel nyomtattuk, és a szöveget a MEGJEGYZÉS szó előzi meg.

5. Az online adatcserére vonatkozó Eurocontrol-szabvány 1. kiadásával való kapcsolat

E kiadvány hatályon kívül helyezi az online adatcserére vonatkozó Eurocontrol-szabvány 1. kiadásának 1. és 2. részét. A 3. részt, amely a használandó technikai protokollokat tartalmazza, a repülési adatcserére vonatkozó Eurocontrol-szabvány - interfész dokumentum (Eurocontrol Standard for Flight Data Exchange - Interface Control Document) 1. része helyettesíti.

6. Lényeges módosítások az 1. kiadáshoz képest

Az 1. kiadáshoz képest a legjelentősebb változtatások és kiegészítések az alábbiak:

1. Az alapeljárási közlemények kibővítése az alábbi kiegészítő (nem kötelező) közleményekkel:

- koordináció-törlő közlemény (MAC),

- másodlagos légtérellenőrző radar (SSR) kódkiosztó közlemény (COD),

- információs közlemény (INF).

2. Közlemény tartalmának és formátumának meghatározása olyan légi jármű határkeresztezésének támogatására, amely nem meghatározott légiforgalmi szolgálati (ATS) útvonalat követ, hanem útvonalát az útvonalszakasz kezdeti és végpontjaival határozzák meg.

3. Egyeztetési eljárás beépítése, amely lehetővé teszi:

- a nem szabvány átadási körülmények azonosítását és megvitatását a tervezői feladatot ellátó légiforgalmi irányítók között,

- az átvevő egység számára az átadási körülményekre vonatkozó ellenjavaslat tételét,

- a rádió-összeköttetés átadásával kapcsolatos teendők irányításátadási eljárás részeként történő kezelését.

4. Bevezetésre került az ATS adatcserére vonatkozó Eurocontrol-szabvány 2. kiadásában szereplő formátum. Az alapeljárásra meghatározott valamennyi közleményt, valamint az egyeztetési eljárás koordinálási fázisában használatos közleményeket a Nemzetközi Polgári Repülési Szervezet (ICAO) és ADEXP formátumban egyaránt rögzítették. Az egyeztetési eljárás rádió-összeköttetés átadási fázisát támogató közlemények csak ADEXP formátumban kerültek meghatározásra.

5. Az 1. kiadás alábbi függelékeinek törlése:

A : ATC egységek azonosító jelei.

B :

OLDI közlemények felépítése.

(A 3. kiadványban lévő valamennyi közlemény tartalmaz példákat.)

D : Történeti áttekintés.

E : Megvalósítási terv.

F : Az államok által történő elfogadás.

G : Útmutató az adatcsere megvalósításához.

H : Útmutató az OLDI kapcsolat alkalmassági ellenőrzéséhez.

6. A 3. rész - technikai követelmények - különválasztása az alkalmazási előírásoktól.

7. Más dokumentumokkal való kapcsolat

E kiadványban a közlemények összeállításánál kétfajta rovatformátum használatára hivatkozunk, az ICAO-ra és az ADEXP-re.

Az ICAO formátumokat az 1. számú dokumentum határozza meg. Amennyiben az 1. számú dokumentumot egy új kiadvány hatályon kívül helyezi, az ICAO rovattípusok meghatározását az abban meghatározottak szerint kell értelmezni.

Az ADEXP mezők formátumát a 2. számú. dokumentum tartalmazza.

MEGJEGYZÉS:

A hivatkozott dokumentumok felsorolása a 2. részben található.

8. Nyelv

E kiadvány eredetije angol nyelven készült.

1. BEVEZETÉS

1.1. A kiadvány célja

1.1.1. Az ATC szolgáltatásban részesülő légi járművek egyik ATC egységtől a következőhöz való átadása oly módon történik, amelynek kidolgozásánál a teljes biztonság megvalósítását vették alapul. E cél megvalósítása érdekében az a szabvány eljárás, hogy a két egység illetékességi körzetének határát keresztező valamennyi légi jármű határkeresztezését előzetesen egymás között koordinálják, és a légi jármű irányítását átadják a következő egységnek, amikor a légi jármű az említett határnál, vagy ahhoz közel van.

1.1.2. Ha ezt a feladatot telefonon keresztül végzik, a koordinálási eljárás részeként az egyes repülésekkel kapcsolatos adattovábbítás jelentős segédfeladatot jelent az ATC egységeknél, különösen körzeti irányító központok (ACC) esetében. Az ACC-k repülési adatfeldolgozó rendszerei (FDPS) közötti kapcsolat felhasználására az ilyen szóbeli "határszámítási" közleményváltás helyettesítésére, amelyre online adatcsereként (OLDI) utalnak, Európában a nyolcvanas évek elején került sor.

1.1.3. Az adatcsere megvalósításának megkönnyítése érdekében az érintett szervek egyeztetett szabályokat és formátumokat dolgoztak ki, és ezt az online adatcserére vonatkozó Eurocontrol-szabvány 1. kiadásában tették közzé. E dokumentum, kiadvány az EATCHIP követelményeinek megfelelően az ilyen eszközök folyamatos fejlesztésének támogatása érdekében készült.

1.2. A kiadvány tartalma

1.2.1. E kiadvány meghatározza az ATC egységeket kiszolgáló FDPS-ek között biztosítandó eszközöket és közleményeket, annak érdekében, hogy megvalósítsák:

- a szükséges koordinálást a légi járművek egyik egységtől a következőnek történő átadása előtt,

- az ilyen légi járművek rádió-összeköttetés átadását.

1.2.2. E kiadvány:

- meghatározza a közleményformátumokat és a tartalomra vonatkozó szabályokat,

- meghatározza az ilyen egységeknél megkívánt eszközöket, amelyek alapvetően szükségesek az ilyen célú adatcseréhez.

1.2.3. E szabvány az Eurocontrol tagállamai közötti, körzeti ATC szolgálatot ellátó egységek nemzetközi OLDI eszközeire alkalmazandó.

1.2.4. Ajánlás.

Javasoljuk, hogy az Európai Polgári Repülési Konferencia (ECAC) tagállamai alkalmazzák ezt a szabványt:

- az ECAC körzeten belül körzeti ATC szolgálatot ellátó egységek nemzetközi OLDI eszközeire,

- az érintett államon belül körzeti ATC szolgálatot ellátó egységek OLDI eszközeire.

2. HIVATKOZÁSOK

2.1. Az alábbi dokumentumok egyes előírásai, amelyekre e kiadványban így hivatkoznak, jelen Eurocontrol-szabvány előírásait képezik.

A dokumentumok azon változatát tüntettük fel, amelyek jelen Eurocontrol-szabvány kiadásakor hatályban voltak.

Az említett ICAO kiadványok bármilyen változását azonnal figyelembe kell venni ezen Eurocontrol-szabvány módosítása szempontjából.

Az egyéb említett dokumentumok módosításai mindaddig nem képezhetik részét jelen Eurocontrol-szabványnak, amíg azokat hivatalosan meg nem vizsgálják, és be nem építik abba.

Amennyiben ezen Eurocontrol-szabvány előírásai és az említett egyéb dokumentumok tartalma között eltérés áll fenn, jelen Eurocontrol-szabvány előírásai irányadók.

2.2. E szabványban hivatkozott dokumentumok a következők:

1. Procedures for Air Navigation Services - Rules of the Air & Air Traffic Services, ICAO Document 4444, 1996. nov. 7. dátumú tizenharmadik kiadása, a módosításoknak megfelelően.

2. Az Eurocontrol Standard Document for ATS Data Exchange Presentation (ADEXP), 1998. júniusi dátumú 2. kiadása, hivatkozás: DPS-ET1-ST09-STD-01-00.

3. FOGALOMMEGHATÁROZÁSOK, SZIMBÓLUMOK ÉS RÖVIDÍTÉSEK

3.1. Fogalommeghatározások

Jelen Eurocontrol-szabványban szereplő kifejezések jelentése a következő:

Átvevő egység: az ATC szolgálatot nyújtó egység, amely valamely légi jármű irányítását átveszi vagy átvette, amikor az egyik egységtől a másiknak történő átadás meg fog történni vagy már megtörtént.

Nyugtázás: értesítés, hogy valamely közleményt megkaptak és megfelelően feldolgoztak.

Aktivizálás: eljárás a közleményt fogadó ATC egységnél, amelynek során az érintett légi jármű repülési tervét kiegészítik az átadó egységnek a két egység közötti koordinálási eljárás részeként továbbított adataival, és amely az adatok megjelenítését eredményezi az irányítók számára.

Tengerszint feletti magasság: valamely szintnek, pontnak vagy pontként értelmezett tárgynak az átlagos tengerszinttől mért függőleges távolsága.

Alkalmazás: valamely ATS alrendszernek azon része, amely e szabványnak megfelel és más ATS rendszerek ugyanilyen tulajdonságú részeivel van kapcsolatban.

Illetékességi körzet: meghatározott méretű légtér, amelyben valamely ATC egység légiforgalmi szolgálatokat nyújt.

Összerendelés: eljárás, amelynek során a rendszer egy kapott OLDI közleményt hozzárendel az adatbázisban lévő valamely repülési tervhez.

ATC egység: légiforgalmi irányító szolgálatot teljesítő egység.

Elérhetőség: annak valószínűsége, hogy valamely eszköz valamely időben a felhasználó rendelkezésére áll.

Határ: valamely ATC egység illetékességi körzetét határoló (vízszintes és függőleges) síkok.

Engedélyezett magasság: az a repülési magasság, amelyre való emelkedést vagy amelyen való repülést az ATC engedélyezett.

Koordinálás, ATC: szomszédos illetékességi körzetekben lévő ATC egységek között végzett eljárás, amelynek során az előírásoknak megfelelően tájékoztatják egymást a körzethatárt keresztező légi járművek tervezett repülési adatairól annak érdekében, hogy a repülések biztonságát a tervezett tevékenységek összehangolásával biztosítsák.

Koordinációs közlemény: ATC koordinálás végrehajtásakor használt valamely közleményre vonatkozó gyűjtőfogalom. Ezek a közlemények magukban foglalják a CDN-t, amely egy, a 8.8. pontban meghatározott, különleges közlemény.

Koordinálási fázis: az a fázis, amelynek során valamely légi jármű vonatkozásában az átadó és az átvevő ATC egységek megállapodnak, hogy milyen körülmények között (pl. repülési szint, határpont) fog a légi jármű irányítása átkerülni az egyik egységtől a másikhoz.

Koordinációs pont: a határon vagy annak közelében lévő pont, amely ismert a koordinálási sorrendben lévő ATC egységek által, és amelyre a koordinációs közleményekben utalás történik.

Korreláció: ugyanazon légi jármű repülésiterv-adatainak és radar útirányának meghatározott szempontokon alapuló összekapcsolása.

Eurocontrol-szabvány: fizikai jellemzőkre, kialakításra, anyagra, teljesítményre, személyzetre vagy eljárásra vonatkozó bármely előírás, amelynek egységes alkalmazását elengedhetetlennek tartják az Eurocontrol-tagállamokban lévő ATS rendszerek létesítésénél. Az Eurocontrol-szabvány nem ütközhet az ICAO szabványokkal, de a körülményeknek megfelelően kiegészítheti azokat.

Döntéshozó irányító: az a légiforgalmi irányító, aki közvetlenül továbbítja utasításait a felügyelete alá tartozó légi járművek számára. Ezen irányítók azokat az irányítókat foglalják magukban, akik körzeti radarirányító szolgálatot látnak el.

Kilépési magasság: az a magasság, amelyet valamely légi jármű számára az irányításátadási pont keresztezésére engedélyeztek. A kilépési magasság kiegészítő keresztezési adatokat is tartalmazhat, amely azt a magasságtartományt határozza meg, amin belül az emelkedő/süllyedő légi járműnek tartózkodnia kell.

Repülési terv: a légiforgalmi szolgálati egységek rendelkezésére bocsátott, a légi jármű tervezett repülésére vagy repülésének egy szakaszára vonatkozó meghatározott tájékoztatás. Továbbá beleértendő meghatározott légi járműnek a valamely FDPS-ben lévő repülési tervéből eredő adat is.

Generálás: adatfeldolgozási folyamat valamely ATC rendszerben, amelynek során az érintett adatokat kivonják az adatbázis(ok)ból és közleményt állítanak össze az átvevő ATC egység számára történő továbbításhoz.

ICAO formátum: ATS közlemények föld-föld közötti továbbítására használt formátum, amely az 1. számú dokumentumban leírt rovattípusokat és adatelválasztó karaktereket használja.

Magasság: gyűjtőfogalom, amely egy levegőben működő légi jármű függőleges helyzetére vonatkozik. E szabványban a magasság vagy repülési szint kifejezés a tengerszint feletti magasságot is magában foglalja, azokban az esetekben, amikor az használatos.

Előzetes tájékoztatás: az a folyamat, amelynek során az átadó egység a fogadó egység rendszerének frissítése céljából adatot továbbít a koordinálási fázisra való előkészítés érdekében.

Fogadó egység: az ATC egység, amelynek a közleményt küldik.

Megbízhatóság: a tervezett elérhetőség százalékos értéke, amely idő alatt a szolgáltatásnak rendelkezésre kell állnia.

Kért repülési magasság: a légi jármű repülési tervben kért repülési magassága.

Átadási körülmények módosítása: az átadó ATC egység által a fogadó ATC egység számára korábban küldött adatok módosítása.

Keresztezési magasságra vonatkozó kiegészítés: az a magasság, amelyen vagy amely felett, illetve amelyen vagy amely alatt a légi jármű az irányításátadási pontot keresztezi a megegyezés alapján. A kiegészítő magasság, ha meg van adva, a kilépési magasság egyik elemét képezi.

Rendszerrepülési terv: FDPS-ben lévő valamely légi jármű repülési tervéből nyert adat.

Tranzakciós idő: valamely közleményküldés kezdeményezésétől az elküldést, a fogadó rendszerben az előzetes feldolgozást, a nyugtázó közlemény generálását és elküldését, valamint ennek a közleményt küldő rendszerben történő azonosítását magában foglaló időtartam.

Irányításátadási pont: valamely légi jármű repülési pályáján lévő meghatározott pont, ahol az ATS ellátásának felelősségét az egyik ATC egység, vagy irányítói munkahely átadja a következőnek. Az irányításátadási pontnak nem kell szükségszerűen egybeesnie a koordinációs ponttal.

Átadási fázis: a koordinálási fázist követő időszak, amely alatt a rádió-összeköttetés átadását végrehajtják.

Átadó egység: a koordinálási sorrendben a határ előtt lévő légi jármű részére szolgálatot nyújtó ATC egység, amelyik a koordinálási fázist kezdeményezi a következő egységgel.

Továbbít közleményt küld az egyik rendszertől egy másiknak.

Egység: légiforgalmi szolgálati egység.

Figyelmeztető üzenet: valamely munkahelyen az automatikus koordinációs eljárás hibája esetén megjelenő közlemény.

3.2. Szimbólumok és rövidítések

Ezen Eurocontrol-szabványban az alábbi szimbólumok és rövidítések jelentése a következő:

ABI Előzetes határadatot tartalmazó tájékoztató közlemény

ACC Körzeti irányító központ

ACP Elfogadó közlemény

ACT Aktivizáló közlemény

ADEXP ATS adatcsereszabvány

ATC Légiforgalmi irányítás

ATM Légiforgalmi szolgáltatás szervezése

ATS Légiforgalmi szolgálat

CDN Koordinációs közlemény

CNL Repülési terv törlése

COD SSR kódkiosztó közlemény

COF Frekvenciaváltást jelző közlemény

COP Koordinációs pont

DED Az EATCHIP bevezetéséért felelős igazgatósága

EATCHIP Európai ATC harmonizációs és integrációs program

ECAC Európai Polgári Repülési Konferencia

ETO Számított átrepülési idő

ETOT Számított felszállási idő

EWPD EATCHIP munkaprogram dokumentum

FDPS Repülési adatfeldolgozó rendszer

FRF További útvonal

HMI Ember-gép kapcsolati eszközök

HOP Átadási felajánlást tartalmazó közlemény

ICAO Nemzetközi Polgári Repülési Szervezet

INF Információs közlemény

LAM Logikai nyugtázó közlemény

Koordinációs egyezmény Koordinációs megállapodás

MAC Koordináció-törlő közlemény

MAS Összeköttetés felvételét jelző közlemény

NM Tengeri mérföld

OLDI Online adatcsere

ORCAM Körzetesített kódkiosztási rendszer

PAC Előaktivizáló közlemény

RAP Válaszköteles aktivizáló közlemény

REV Átadási körülményeket módosító közlemény

RJC Visszautasító közlemény

ROF Rádió-összeköttetés átkérési közlemény

RRV Válaszköteles módosítást javasló közlemény

SBY Várakoztató közlemény

SDM Kiegészítő adatokat tartalmazó közlemény

SSR Másodlagos légtérellenőrző radar

SYSCO Számítógéppel támogatott koordinálás

TI Átadási fázis

TIM Átadási fázist jelző közlemény

TWR/APP Repülőtéri irányítótorony és bevezető irányító egység

4. ÁLTALÁNOS KÖVETELMÉNYEK

4.1. Bevezetés

E rész tartalmazza az ATC egységek közötti OLDI kapcsolat megvalósításához szükséges általános követelményeket, valamint az alkalmazott közlemények osztályozását és teljesítőképességi követelményeit.

4.2. Repülési adatfeldolgozó rendszer követelményei

4.2.1. Repülési adatbázis

Az e kiadványban leírt eszközt alkalmazó egységeket FDPS-ből származó adatokkal kell ellátni, amelyek mindazokat az információkat tartalmazzák, amelyek a közlemények meghatározott módon történő megjelenítéséhez, feldolgozásához és összeállításához szükségesek. Az egyes repülésekre vonatkozóan az elsődleges adatforrás a repülési terv, ahogyan azt a légi jármű parancsnoka vagy annak megbízottja benyújtotta. További adatok a repülési tervnek az érintett egység környezeti adatait figyelembe vevő feldolgozásával nyerhetők.

4.2.2. Valós idejű üzemelés

Az OLDI eljárás az átadó ATC egységnél eseményekhez kötött, amelyek az átadó irányító számára megfelelő időben történő adatmegjelenítéshez szükséges funkciókat, valamint az átvevő egység számára történő koordinálási adatok továbbítását kezdeményezik. Ennek érdekében az FDPS-nek alkalmasnak kell lennie funkciók kezdeményezésére az egyetemes világidő, valamint a vonatkozó időparaméterek és a repülési adatbázisból meghatározott útvonalpontokra vonatkozó idők összehasonlításának eredményeképpen.

4.2.3. Adatkapcsolati képességek

4.2.3.1. Az FDPS-nek alkalmasnak kell lennie az ebben a kiadványban meghatározott közleményformátumú repülési adatok vételére és továbbítására az OLDI kapcsolatot támogató összeköttetési eszközön keresztül.

4.2.3.2. Ajánlás.

Az FDPS legyen fejleszthető olyan közlemények kezelésére, amelyek e szabvány későbbi kiadványaiban fordulhatnak elő.

4.2.3.3. Az e kiadványban megadott teljesítőképességi követelményeken belül az adatkapcsolati összeköttetési eszköznek gyors és megbízható alkalmazások közötti adatcserét kell biztosítania:

- az OLDI közlemény hibamentes továbbítása,

és

- a pont-pont közötti összeköttetések, vagy ahol alkalmazható, a kommunikációs hálózat állapotának figyelése által.

4.2.3.4. Az adatkapcsolati rendszer helytelen működésének észlelése esetén az FDPS-nek figyelmeztetnie kell a munkahelyeket.

4.2.4. Alkalmazási funkciók

4.2.4.1. Az OLDI kapcsolatokban alkalmazott rendszereknek alkalmasaknak kell lenniük OLDI adatok valós idejű automatikus vételére, eltárolására, feldolgozására, adatkivonásra és megjelenítésre, valamint az adatok továbbítására.

4.2.4.2. Az FDPS-nek:

- tartalmaznia kell az e szabványban megkívánt OLDI funkciónak megfelelő érvényes adatokat, amelyek frissítése automatikusan, manuálisan vagy ezek kombinációjával történhet,

- alkalmasnak kell lennie ilyen elemeknek a repülési terv adatbázisból történő kivonására,

- meg kell határoznia a repülés útvonalán lévő következő ATC egységet.

4.2.4.3. Az egységek között a következőkben kell kétoldalúan megállapodni:

- koordinációs pontok (COP),

- távolság- és irányjelölések számára használatos referenciapontok a COP azonosítására, közvetlen vagy ATS útvonalon kívüli útvonalszakaszokon történő repülések esetén, ha ilyet használnak.

MEGJEGYZÉS

A COP-oknak nem kell mindig megegyezniük az átadási pontokkal.

4.2.5. Ember-gép kapcsolat (HMI)

4.2.5.1. A HMI-nek alkalmasnak kell lennie:

- az OLDI közlemények operatív tartalmának és a vett közleményekkel kapcsolatos figyelmeztető üzeneteknek az azonnali figyelemfelkeltés céljából történő megjelenítésére,

- a koordinációs és átadási közleményekkel kapcsolatos figyelmeztető üzenetek azon munkahelyek számára történő továbbítására, amelyek az érintett légi járművek koordinációjáért felelősek.

4.2.5.2. Az ATC személyzet számára az e kiadványban előírtnak megfelelő lehetőséget kell biztosítani azon adatok módosítására, amelyekből a közlemények operatív szövege összeállításra kerül.

4.2.5.3. A HMI-nek megfelelően jeleznie kell, ha a közlemény továbbítása folyamatban van, vagy hogy a közleményt sikeresen továbbították.

4.2.5.4. A megfelelő ATC vagy technikai munkahely(ek) számára figyelmeztető üzenetet kell automatikusan generálni, ha valamely koordinációs vagy irányításátadási közleményre a paraméteridőn belül nyugtázás nem érkezett.

4.2.5.5. A figyelmeztető üzenetnek olyannak kell lennie, hogy azonnal magára vonja az érintett munkahely figyelmét.

4.2.5.6. Ajánlás.

Az OLDI-t használó ATC munkahelyek HMI-je adjon figyelmeztető üzenetet, ha az OLDI kapcsolat nem áll rendelkezésre.

4.2.6. Közleményküldés kezdeményezése

4.2.6.1. Valamennyi rendszernek tartalmaznia kell rendszerparamétereket az OLDI közlemények megfelelő időben történő automatikus küldésének kezdeményezésére.

4.2.6.2. Ajánlás.

Biztosítsanak lehetőséget koordinációs közlemény manuális továbbításának kezdeményezésére a kiszámított továbbítási idő előtt.

4.2.6.3. Az automatikus eseménynek mindig be kell következnie, ha manuális kezdeményezést nem hajtottak végre.

4.2.6.4. A rendszernek időparamétereket kell alkalmaznia az alábbiak meghatározására:

- az elküldés előtti idő, amikor az átadó egységen belül a közlemények operatív tartalma megjelenik,

- rendszertől függően átfogóan, vagy COP-onként meghatározott idő, amikor a közleményt elküldik,

- közlemény elküldése utáni időtartam, amin belül alkalmazási szintű nyugtázást kell kapni (időtúllépés meghatározásához).

4.2.6.5. A közleményt késedelem nélkül továbbítani kell, ha a kívánt információ később áll rendelkezésre, minthogy azt egyébként továbbítani kellett volna.

Például:

egy légi jármű egy GAT IFR repülési szakaszt a határ közelében kezd meg, amit majd keresztezni fog. A pontra számított időt nyolc perccel a COP előtt adja meg, amikor az alkalmazható időparaméter szerint az ACT közlemény már késő. Ilyen esetben a közleményt késedelem nélkül el kell küldeni.

4.2.7. Közlemények vétele

4.2.7.1. Az ATC rendszernek alkalmasnak kell lennie:

- OLDI közlemények vételére,

- a közlemények e szabványnak megfelelő automatikus feldolgozására,

- a vett közleményeknek megfelelő repülési adatok kinyerésére és előírt figyelmeztető üzenetek megjelenítésére, a vett adatokban történő hiba észlelése esetén,

- alkalmazási szintű logikai nyugtázó közlemények automatikus generálására.

4.2.7.2. Nyugtázó közleményt (logikai nyugtázó (LAM), elfogadó (ACP) vagy várakoztató közleményt (SBY)) kell generálni és továbbítani, ha a vonatkozó közleményt feldolgozták és biztosítják a feldolgozás eredményének a megfelelő munkahelye(ke)n történő megjelenítését.

MEGJEGYZÉS

A nyugtázásgenerálásra vonatkozó részletes körülmények minden közleményre egyedileg lettek meghatározva.

4.3. Légtérellenőrző radartól származó adatfrissítés

Ajánlás.

A számított időadatok pontosságának biztosítása érdekében használjanak fel légi járművek radarkövetéséből, vagy más légtérellenőrző eszközöktől kapott adatokat a repülési terv adatbázis felfrissítéséhez.

4.4. OLDI adatok tárolása

4.4.1. Tartalom

Valamennyi OLDI közlemény tartalmát és a vétel időpontját tárolni kell.

4.4.2. Eszközök

Meg kell oldani az eltárolt adatok visszanyerhetőségét és visszajátszhatóságát.

4.5. Elérhetőségi és megbízhatósági követelmények, adatbiztonság és adatintegritás

4.5.1. Elérhetőségi követelmények

4.5.1.1. Az OLDI kapcsolatnak elérhetőnek kell lennie a két érintett egység közötti közepes és nagyforgalmú órák alatt.

4.5.1.2. Ajánlás.

Az OLDI kapcsolat 24 órán keresztül, mindennap elérhető legyen.

4.5.1.3. A tervezett üzemszüneteket (és ennek megfelelően a tervezett elérhetőségi időt) a két érintett egység között egységesen kell meghatározni.

4.5.2. Megbízhatósági követelmények

4.5.2.1. Minden egyes OLDI kapcsolatnak legalább 99,86 %-ban kell megbízhatónak lennie (ez 24 órás elérhetőséget alapul véve legfeljebb évi 12 órás üzemszünetnek felel meg).

4.5.2.2. Ajánlás.

Ha a működés szempontjából kívánatos, legalább 99,99 %-os megbízhatóságot biztosítsanak (ez 24 órás elérhetőséget alapul véve legfeljebb 52 perces üzemszünetnek felel meg).

4.5.3. Adatbiztonság

Ajánlás.

Az OLDI kapcsolatoknál alkalmazzanak adatbiztonsági eljárásokat (pl. hozzáférési jogok, forrásellenőrzés) és, amennyiben vonatkoztatható, hálózati felügyeletet.

4.5.4. Adatintegritás

Alkalmazási szinten a hibaszámnak nem szabad meghaladnia a 2000 közleményenkénti 1 továbbítási hibát.

4.6. Üzembe helyezés előtti alkalmassági ellenőrzés

4.6.1. Az alkalmassági ellenőrzés időtartama

Üzembe helyezés előtt valamennyi új OLDI kapcsolatra, beleértve a meglévő kapcsolaton lévő új funkciót is, alkalmassági ellenőrzési időszakot kell meghatározni annak érdekében, hogy megbizonyosodjanak az adatintegritásról, pontosságról, a berendezés teljesítőképességéről, az ATC eljárásoknak történő megfelelőségéről és biztonságos üzemeléséről.

MEGJEGYZÉS

Új OLDI kapcsolat alkalmassági ellenőrzését segítő eljárás beszerezhető az Eurocontrol OLDI titkárságától.

4.6.2. Az üzembe helyezés időpontja

Az üzembe helyezés dátumát, illetve az ellenőrzési időszak befejezését hivatalosan egyeztetni kell a két egység között.

5. KÖZLEMÉNYKATEGÓRIÁK

5.1. Általános rész

5.1.1. A fejezet célja

E fejezet:

- meghatározza a közleménykategóriákat,

- az egyes kategóriákra vonatkozóan tranzakciós időkövetelményeket állapít meg,

- meghatározza, hogy mely közlemények kötelezőek és mik a kiegészítő közlemények,

- az egyes közleménytípusokat kategóriákba sorolja.

5.1.2. Közleménykategóriák

Az OLDI közleményeket a következő kategóriákba sorolták:

- 1. kategória: rádió-összeköttetés átadása,

- 2. kategória: koordinálás,

- 3. kategória: előzetes tájékoztatás.

5.2. Tranzakciós idők

5.2.1. Tranzakciós időkre vonatkozó előírások

5.2.1.1. A meghatározott tranzakciós idők magukban foglalják a közleménytovábbítást, a fogadó egységnél a közlemény előzetes feldolgozását, a nyugtázó közlemény összeállítását, elküldését és annak a közleményt küldő egységnél történő vételét. Az automatikus nyugtázó közlemények (LAM és SBY) ezért nem lettek kategóriába sorolva.

5.2.1.2. A különböző kategóriájú közleményekre az 5-1. táblázatban lévő maximális tranzakciós időket kell alkalmazni.

5-1. táblázat.

Maximális tranzakciós idők

Közleménykategória | 90 % | 99,8 % |

1 | 4 mp | 10 mp |

2 | 10 mp | 25 mp |

3 | 15 mp | 45 mp |

5.2.1.3. Az egyes közleménykategóriákra és típusokra időtúllépési értéket kell megállapítani.

5.2.1.4. Ha valamely közlemény elküldését követően a meghatározott időn belül nyugtázó közlemény nem érkezik, úgy kell tekinteni, hogy a közleményt sikertelenül továbbították vagy nem sikerült feldolgozni, és ilyenkor az e kiadvány vonatkozó részében meghatározott figyelmeztető üzenetet kell generálni.

5.2.1.5. Ajánlás.

A három kategóriára megállapított időtúllépési érték az egyes kategóriáknak megfelelően ne haladja meg a 12, 30, illetve 60 másodpercet.

5.3. Közlemények osztályba sorolása és kategorizálása

5.3.1. A közlemények osztályba sorolása - kötelező és kiegészítő

5.3.1.1. Az e kiadványban szereplő közlemények kötelező vagy kiegészítő kategóriába vannak sorolva.

5.3.1.2. Ha valamely közlemény adásra vonatkozóan (TX) kötelezőként (M) van megjelölve, a rendszernek alkalmasnak kell lennie ilyen közlemények küldésére.

5.3.1.3. Ha valamely közlemény vételre vonatkozóan (REC) kötelezőként van megjelölve, a rendszernek alkalmasnak kell lennie ilyen vett közlemények feldolgozására.

MEGJEGYZÉS

Különleges esetekben, amikor a két egység között a légiforgalom egyirányú, a kötelező közlemények csak egy irányra is vonatkozhatnak.

5.3.1.4. Ha valamely közleményadásra vonatkozóan kiegészítőként (C) van jelezve, a rendszernek alkalmasnak kell lennie ilyen közlemények küldésére, ha a küldő egység ezt megkívánja és erről a fogadó egységgel megegyezett.

MEGJEGYZÉS

A kiegészítő közlemények a működési előírásoknak megfelelően csak egy irányban is használhatók.

5.3.1.5. Ha valamely közlemény vételre vonatkozóan kiegészítőként van megjelölve, a rendszernek alkalmasnak kell lennie ilyen vett közlemények feldolgozására, ha ennek használatában megállapodtak.

5.3.1.6. Az 5-3. és 5-4. táblázatokban szereplő követelmények csak azokra az esetekre vonatkoznak, ahol a koordinációval és/vagy a rádió-összeköttetés átadásával kapcsolatos egyeztetési eljárás használatában a két ATC egység megállapodott.

5.3.2. A közlemények kategorizálása

5.3.2.1. Az alapeljárási közlemények kategorizálását az 5-2. táblázat tartalmazza.

5.3.2.2. Az egyeztetési eljárást támogató további koordinációs közlemények kategorizálását az 5-3. táblázat tartalmazza.

5.3.2.3. Az egyeztetési eljárást támogató rádió-összeköttetés átadási közlemények kategorizálását az 5-4. táblázat tartalmazza.

5-2. táblázat

Alapeljárási közlemények

Közleménytípus | Rövidítés | Kategória | Adás | Vétel |

Előzetes határadat | ABI | 3 | M | M |

Aktivizálás | ACT | 2 | M | M |

Átadási körülmények módosítása | REV | 2 | C [1] | C [1] |

Előaktivizálás | PAC | 2 | C | C |

Koordináció-törlés | MAC | 2 | C | C |

SSR kódkiosztás | COD | 2 | C | C |

Információ | INF | 3 | C | C |

Logikai nyugtázó közlemény | LAM | | M | M |

5-3. táblázat

Egyeztetési eljárás - koordinálási fázist támogató közlemények

(Kiegészítés az 5-2. táblázathoz)

Közleménytípus | Rövidítés | Kategória | Adás | Vétel |

Válaszköteles aktivizálás | RAP | 2 | C | M |

Válaszköteles módosítási javaslat | RRV | 2 | C | M |

Koordináció | CDN | 2 | M | M |

Várakozás [2] | SBY | | M | M |

Elfogadás | ACP | 2 | M | M |

Visszautasítás [3] | RJC | 2 | C | C |

5-4. táblázat

Egyeztetési eljárás - átadási fázist támogató közlemények

Közleménytípus | Rövidítés | Kategória | Adás | Vétel |

Átadási fázist jelző | TIM | 1 | M | M |

Kiegészítő adatok | SDM | 1 | [4] | [4] |

Átadási felajánlás | HOP | 1 | M | M |

Frekvenciaváltás [5] | COF | 1 | C | M |

Rádió-összeköttetés átkérés | ROF | 1 | C | M |

Összeköttetés felvételének jelzése [5] | MAS | 1 | C | M |

6. ALAPELJÁRÁS - KÖTELEZŐ KÖZLEMÉNYEK

6.1. Általános rész

6.1.1. A követelmény leírása

E rész az alkalmazási szintű minimumkövetelményeket tartalmazza OLDI kapcsolatok bevezetéséhez.

6.1.2. Bevezetésre vonatkozó előírások

Légi járművek koordinálására OLDI-t alkalmazó egységeknek az e részben leírt ABI, ACT és LAM közleményváltást kell bevezetniük, hacsak nem úgy állapodnak meg, hogy az e kiadvány 8. részében leírt koordinációs egyeztetési eljárást valósítják meg. Ez utóbbi esetben az ACT és LAM közleményekre vonatkozóan az abban a részben leírt szabályokat kell alkalmazni.

6.2. Előzetes határadatot tartalmazó tájékoztató közlemény (ABI)

6.2.1. Az ABI közlemény célja

Az ABI az alábbi operatív követelményeket elégíti ki:

- pótolja a hiányzó repülési tervet,

- határkeresztezésre vonatkozó előzetes adatokat és ennek módosításait megadja a következő ATC egységnek,

- felfrissíti az alapvető repülési terv adatait,

- elősegíti a radarjelek korai korrelációját,

- elősegíti a rövid időn belül várható szektorterhelés pontos megbecslését.

Az ABI előzetes tájékoztatást tartalmazó közlemény.

6.2.2. A közlemény tartalma

Az ABI közleménynek a következő adatokat kell tartalmaznia:

- közleménytípus,

- a közlemény sorszáma,

- a légi jármű azonosító jele,

- SSR mód és kód (ha rendelkezésre áll),

- indulási repülőtér,

- számított határkeresztezési adatok,

- rendeltetési repülőtér,

- a légi járművek száma és típusa,

- útvonal (opcionális elem),

- egyéb repülési terv adatok (választható elem).

MEGJEGYZÉS

Az adatszabályokra, formátumokra és mezőtartalmakra vonatkozó előírásokat az A függelék tartalmazza.

6.2.3. Alkalmazási szabályok

6.2.3.1. Általános szabályok

6.2.3.1.1. A lenti 6.2.3.1.3. és 6.2.3.1.4. pontokban előírtakat kivéve az OLDI eljárásokat használó körzetek határát tervezetten keresztező valamennyi légi járműről egy vagy több ABI közleményt kell küldeni.

6.2.3.1.2. Ha ABI közleményt küldenek, az ABI közleménynek meg kell előznie az aktivizáló (ACT) vagy válaszköteles aktivizáló közleményt (RAP).

6.2.3.1.3. ABI közleményt tilos generálni, amennyiben előaktivizáló közleményt (PAC) fognak küldeni.

6.2.3.1.4. Ajánlás.

Tiltsák le az ABI küldését, ha az ACT vagy RAP közleményt közvetlenül azután, vagy egyezményesen megállapított időn belül kell küldeni.

MEGJEGYZÉS

Ezen ajánlás célja elkerülni az ugyanarra a légi járműre vonatkozó helytelen ABI és ACT közleményeknek a fogadó egység különböző munkahelyein történő egyidejű javítását.

6.2.3.1.5. Módosított ABI közleményt kell küldeni, ha az azt követő ACT közleményt még nem generálták, és:

- a légi jármű repülésének útvonalát oly mértékben módosították, hogy az előzőleg elküldött ABI közleményben lévő COP megváltozott,

- a rendeltetési repülőtér megváltozott,

vagy

- a légi jármű típusa megváltozott.

6.2.3.1.6. Ajánlás.

Küldjenek módosított ABI közleményt, ha az azt követő ACT közleményt még nem generálták, és az alábbi elemek valamelyike megváltozik:

- a határkeresztezés várható magassága,

- az irányításátadási ponton várhatóan beállított SSR kód,

- a COP fölé való érkezés számított időpontja (ETO), ha az előzőleg elküldött ABI közleményben szereplőhöz képest a koordinációs egyezményben meghatározottnál nagyobb mértékben megváltozik,

- bármely egyéb, kétoldalúan egyeztetett adat.

6.2.3.2. Feldolgozás a fogadó egységnél

6.2.3.2.1. Az ABI közleményt vevő ATC rendszernek meg kell kísérelnie az összerendelést a vonatkozó repülési tervvel.

6.2.3.2.2. Ha az összerendelés sikertelen, a fogadó rendszerben automatikusan vagy manuálisan repülési tervet kell készíteni.

6.2.3.2.3. Ha az összerendelés sikeres, de a közleményben lévő adatok és a rendszerben lévő annak megfelelő adatok között olyan eltérés mutatkozik, amely a később érkező ACT közlemény vételekor javítás szükségességét eredményezi, az eltérést a felszámolás érdekében a megfelelő munkahely számára kell továbbítani.

6.2.3.3. Közleménytovábbításra vonatkozó időparaméterek

6.2.3.3.1. A közleményt paraméterezhető percekkel a COP számított ideje előtt kell elküldeni.

6.2.3.3.2. Az ABI generálási paraméter(eke)t bele kell foglalni az érintett ATC egységek közötti koordinációs egyezménybe.

6.2.3.3.3. Ajánlás.

Az ABI generálási paraméter(ek) legyen(ek):

- a koordinációs egyezmény előírásain alapulóan változtathatók,

- valamennyi COP számára külön meghatározhatók.

6.2.4. Az ABI nyugtázása

6.2.4.1. Nyugtázás

Az ABI közleményt LAM közlemény generálásával és továbbításával kell nyugtázni.

MEGJEGYZÉS

A LAM közleményt az összerendelési kísérlet eredményétől függetlenül generálni kell.

6.2.4.2. Nyugtázás elmaradása

Ajánlás.

Ha az ABI közlemény nyugtázásaképpen LAM közlemény nem érkezik, jelenítsenek meg figyelmeztető üzenetet valamelyik felügyeleti munkahelyen.

6.2.5. Példák

Máltáról Birminghambe tartó, "Air 2000" 253-as járatszámú, Boeing 757 típusú légi jármű BNE VOR számított átrepülési ideje 1221 UTC, FL350-t tart, tényleges önsebessége 480 csomó, tervezett útvonala UB4 BNE UB4 BPK UB3 HON, válaszadó kód A7012, kért magasság FL390. Az alábbiak egyenértékpéldák a Reims ACC-től London ACC számára küldött ABI-ra.

6.2.5.1. ICAO

(ABIE/L001-AMM253/A7012-LMML-BNE/1221F350-EGBB-9/B757/M-15/N0480F390 UB4 BNE UB4 BPK UB3 HON)

6.2.5.2. ADEXP

-TITLE ABI -REFDATA -SENDER -FAC E -RECVR -FAC L -SEQNUM 001 -ARCID AMM253 -SSRCODE A7012 -ADEP LMML -COORDATA -PTID BNE -TO 1221 -TFL F350 -ADES EGBB -ARCTYP B757 -ROUTE N0480F390 UB4 BNE UB4 BPK UB3 HON

6.3. Aktiváló közlemény (ACT)

6.3.1. Az ACT közlemény célja

Az ACT az alábbi működési előírásokat elégíti ki:

- helyettesíti a szóban továbbított számított határkeresztezési közleményt, azáltal, hogy automatikusan továbbít részleteket valamely repülésről az egyik ATC egységtől a következő számára az irányítás átadását megelőzően,

- frissíti az alapvető repülési terv adatokat a legújabb adatokkal a fogadó ATC egységnél,

- lehetővé teszi a repülési adatok szétosztását és megjelenítését a fogadó ATC egységen belül az érintett munkahelyek számára,

- meggyorsítja a fogadó ATC egységnél a hívójel/SSR kód összerendelést,

- megadja a fogadó ATC egység számára az átadási körülményeket.

6.3.2. A közlemény tartalma

Az ACT közleménynek a következő adatokat kell tartalmaznia:

- közlemény típusa,

- a közlemény sorszáma,

- a légi jármű azonosítójele,

- SSR mód és kód,

- indulási repülőtér,

- számított határkeresztezési adatok,

- rendeltetési repülőtér,

- a légi járművek száma és típusa,

- útvonal (opcionális elem),

- egyéb repülésiterv-adatok (opcionális elem).

MEGJEGYZÉS

Az adatszabályokra, formátumokra és mezőtartalmakra vonatkozó előírásokat az A függelék tartalmazza.

6.3.3. Alkalmazási szabályok

6.3.3.1. Általános szabályok

6.3.3.1.1. A 6.3.3.1.10. pont rendelkezését kivéve, a határt keresztező érintett légi járművekről egy ACT közleményt kell küldeni.

6.3.3.1.2. Az ACT közleményt automatikusan kell generálni és továbbítani, a koordinációs egyezményben meghatározottak szerint számított időpontban, hacsak manuálisan korábban nem kezdeményezték a közleményküldést.

6.3.3.1.3. Ajánlás.

Biztosítsanak az ATC személyzet számára lehetőséget az ACT közlemény számított elküldési időpontja előtti elküldés kezdeményezésére.

6.3.3.1.4. Az elküldésre kerülő ACT közlemény operatív tartalmát a tényleges elküldés előtt meg kell jeleníteni a légi jármű koordinációjáért felelős munkahely számára.

6.3.3.1.5. Ajánlás.

A 6.3.3.1.4. pont vonatkozásában jelenítsék meg azt az időpontot, amikor az ACT közleményt automatikusan továbbítani számítják a közlemény tartalmával együtt.

6.3.3.1.6. Az ACT közleménynek a légi járműre vonatkozó legfrissebb, a várható kilépési körülményeket tükröző adatokat kell tartalmaznia.

6.3.3.1.7. Az érintett munkahelyet tájékoztatni kell az ACT közlemény elküldéséről.

6.3.3.1.8. Amikor a LAM közlemény megérkezik, az ACT közleményben lévő adat kötelezővé válik mindkét ATC egység számára. A koordinált átadási körülményeket, valamint azt a tényt, hogy a LAM megérkezett, ki kell jelezni az ATC személyzet számára az átadó egységnél.

6.3.3.1.9. Fel kell tételezni az ACT közleményben lévő átadási körülmények elfogadását, hacsak a fogadó egység koordinációt nem kezdeményez azok módosítására.

6.3.3.1.10. Ugyanazon koordinációs fél számára csak akkor küldhető további ACT, ha a korábbit MAC használatával törölték.

6.3.3.1.11. Útvonalra és egyéb repülési terv adatokra vonatkozó adatokat kétoldalú megállapodás esetén kell a közleménybe foglalni.

6.3.3.2. Feldolgozás a fogadó egységnél

6.3.3.2.1. Az ACT közleményt vevő ATC rendszernek meg kell kísérelnie az összerendelést a vonatkozó repülési tervvel.

6.3.3.2.2. Ha a vonatkozó repülési tervet megtalálják, és a közlemény megfelelő feldolgozását akadályozó eltérést nem tapasztalnak:

- a közlemény operatív tartalmával ki kell egészíteni a repülési tervet,

- a kívánt adatokat továbbítani kell az ATC vagy szükség szerint más munkahelyekre,

- LAM-ot kell visszaküldeni.

6.3.3.2.3. Ha vonatkozó repülési tervet nem találnak, vagy a közlemény megfelelő feldolgozását akadályozó eltérést tapasztalnak:

- amennyiben a légi jármű irányításának átvételéért felelős szektor meghatározható:

- a közlemény operatív tartalmát meg kell jeleníteni a szektornál,

- LAM-ot kell visszaküldeni,

- repülési tervet kell készíteni,

- egyéb esetekben LAM-ot tilos visszaküldeni.

6.3.3.3. Közleménytovábbításra vonatkozó paraméterek

6.3.3.3.1. A közleményt az alábbiak szerint meghatározott legkorábbi időpontban, vagy az azt követő lehető leghamarabbi időpontban kell elküldeni:

- paraméterként megadott percekkel a COP számított ideje előtt,

- amikor a légi jármű a kétoldalúan megállapodott távolságra van a COP-tól.

6.3.3.3.2. Az ACT generálási paraméter(eke)t bele kell foglalni az érintett ATC egységek közötti koordinációs egyezménybe.

6.3.3.3.3. Az ACT generálási paramétereknek a koordinációs egyezmény előírásain alapulóan változtathatóknak kell lenniük.

6.3.3.3.4. Ajánlás.

Az ACT generálási paraméter(ek) legyen(ek) valamennyi COP számára külön meghatározhatók.

6.3.3.3.5. A meghatározott paramétereknek elegendő időt kell biztosítaniuk:

- a küldő egység számára az átadási magasság felfrissítésére, hogy az a COP-nál várható körülményeket tükrözze,

és

- a fogadó egység számára az ACT közlemény feldolgozására és LAM küldésére, de még nyújtson lehetőséget az átadó egység általi szóbeli koordinálásra és az átvevő egység erre vonatkozó ténykedésére, ha az adatcsere nem működik.

6.3.4. Az ACT nyugtázása

6.3.4.1. Nyugtázás

Az ACT közleményt LAM közlemény generálásával és továbbításával kell nyugtázni.

6.3.4.2. Nyugtázás elmaradása

Ha az ACT közlemény nyugtázásaképpen LAM közlemény nem érkezik, figyelmeztető üzenetet kell megjeleníteni a légi jármű koordinálásáért felelős ATC munkahelyen.

6.3.5. Példák

Az alábbi példák a 6.2. pontban lévő ABI közleményekre vonatkozók kiegészítései, valamennyi adat azonos az ETO COP kivételével, amely ezen ACT közleményben 1226.

6.3.5.1. ICAO

(ACTE/L005-AMM253/A7012-LMML-BNE/1226F350-EGBB-9/B757/M-15/N0480F390 UB4 BNE UB4 BPK UB3 HON)

6.3.5.2. ADEXP

-TITLE ACT -REFDATA -SENDER -FAC E -RECVR -FAC L -SEQNUM 005 -ARCID AMM253 -SSRCODE A7012 -ADEP LMML -COORDATA -PTID BNE -TO 1226 -TFL F350 -ADES EGBB -ARCTYP B757 -ROUTE N0480F390 UB4 BNE UB4 BPK UB3 HON

6.4. Logikai nyugtázó közlemény (LAM)

6.4.1. A LAM közlemény célja

A LAM az eszköz, mellyel a fogadó egység egyértelműen jelzi a közleményküldő egység számára a továbbított közlemény vételét.

A LAM feldolgozás a küldő egység ATC személyzete számára az alábbiakat biztosítja:

- figyelmeztető üzenet generálását, ha nyugtázás nem érkezett,

- jelzést, hogy a nyugtázott közleményt megkapták, sikeresen feldolgozták, a közlemény hibátlan volt, azt tárolták, és ahol szükséges, a megfelelő munkahelye(ke)n történő megjelenítésre rendelkezésre áll.

6.4.2. A közlemény tartalma

A LAM közleménynek a következő adatokat kell tartalmaznia:

- közleménytípus,

- a közlemény sorszáma,

- közleményreferencia.

MEGJEGYZÉS

Az adatszabályokra, formátumokra és mezőtartalmakra vonatkozó előírásokat az A függelék tartalmazza.

6.4.3. Alkalmazási szabályok

6.4.3.1. Általános szabályok

6.4.3.1.1. A LAM közlemények visszaküldésének szabályai jelen előírásnak az egyes közlemények feldolgozására vonatkozó szabályokat tartalmazó részeinél találhatók.

6.4.3.1.2. A LAM közleményt emberi beavatkozás nélkül kell generálni és továbbítani.

6.4.3.1.3. A LAM közleményt tilos az adattovábbítás integritását biztosító technikai közlemények szükségességének kiváltására használni.

6.4.3.1.4. A LAM közleményt azonnal kell generálni és továbbítani, annak érdekében, hogy a nyugtázott közleményre előírt tranzakciós idő betartható legyen.

6.4.3.1.5. Az ABI közlemények kivételével, a közleményt küldő ATC rendszernek figyelmeztetnie kell a koordinációért felelős irányítót, ha valamely LAM közlemény nem érkezett meg az ilyen figyelmeztetésekre előírt idő paraméteren belül.

6.4.4. A LAM nyugtázása

A LAM közleményt tilos nyugtázni.

6.4.5. Példák

6.4.5.1. ICAO

(LAML/E012E/L001)

6.4.5.2. ADEXP

-TITLE LAM -REFDATA -SENDER -FAC L -RECVR -FAC E -SEQNUM 012 -MSGREF -SENDER -FAC E -RECVR -FAC L -SEQNUM 001

7. ALAPELJÁRÁS - KIEGÉSZÍTŐ KÖZLEMÉNYEK

7.1. Általános rész

7.1.1. A követelmény leírása

E rész a 6. részben "Alapeljárás - kötelező közlemények" cím alatt meghatározott alapeljárásra vonatkozóan tartalmaz további közleményeket.

7.1.2. Bevezetésre vonatkozó előírások

7.1.2.1. Valamennyi, e részben leírt közlemény bevezetéséről a bevezetést megelőzően kétoldalú megállapodást kell kötni.

7.1.2.2. Bevezetésre vonatkozó megállapodás esetén az e részben leírt szabályokat kell alkalmazni.

7.2. Előaktivizáló közlemény (PAC)

7.2.1. A PAC közlemény célja

A PAC közlemény az alábbi operatív követelményeket elégíti ki:

- előzetes tájékoztatás és felszállás előtti koordinálása valamely olyan légi járműnek, amelynek az indulástól a COP-ig tartó repülési ideje kevesebb, mint ami az ACT közlemény továbbításához szükséges egyeztetett paraméter idő betartásához szükséges lenne,

- valamely helyi (repülőtéri/bevezető irányító) egység általi előzetes tájékoztatás és felszállás előtti koordinálás a légi járművet átvevő következő egységgel,

- hiányzó repülési terv adat biztosítása, ha a repülési terv adatok előzetes szétosztásában hiba történt,

- szükség szerinti SSR kód osztás kérése attól az egységtől, amelyet a fentieknek megfelelően tájékoztatnak, illetve mellyel koordinálnak.

7.2.2. A közlemény tartalma

A PAC közleménynek a következő adatokat kell tartalmaznia:

- közleménytípus,

- a közlemény sorszáma,

- közleményreferencia (opcionális elem),

- a légi jármű azonosító jele,

- SSR mód és kód,

- indulási repülőtér,

- számított indulási idő vagy számított határkeresztezési adatok,

- rendeltetési repülőtér,

- a légi jármű típusa,

- útvonal (opcionális elem),

- további repülési terv adatok (választható elem).

MEGJEGYZÉS

Az adatszabályokra, formátumokra és mezőtartalmakra vonatkozó előírásokat az A függelék tartalmazza.

7.2.3. Alkalmazási szabályok

7.2.3.1. Általános szabályok

7.2.3.1.1. Egy vagy több PAC közleményt kell küldeni valamennyi olyan illetékességi körzetek határát keresztező légi járműre, ahol az indulástól a COP-ig terjedő repülési idő nem teszi lehetővé az ACT közlemény időben történő elküldését.

7.2.3.1.2. A repülőtéri/bevezető irányító egységnek egy vagy több PAC közleményt kell küldenie a következő egység számára minden olyan repülésről, mellyel kapcsolatban előzetes tájékoztatás vagy koordináció szükséges.

7.2.3.1.3. Ajánlás.

Az egységek közötti PAC/LAM bevezetéshez biztosítsanak az érintett TWR/APP rendszerekben lehetőséget a "hajtóműindítás", "hátratolatás", "gurulás" és ehhez hasonló információk bevitelére, amelyből az ETOT a COP ETO számításhoz kikövetkeztethető, és amely a PAC küldést kezdeményezi.

7.2.3.1.4. A kétoldalú megállapodásnak megfelelően, a közleménynek:

- vagy a számított felszállási időt,

- vagy határszámítási adatot kell tartalmaznia.

7.2.3.1.5. Ha a közlemény a kétoldalú megállapodásnak megfelelően közleményreferenciát is tartalmaz, akkor:

- az ugyanarra a légi járműre küldött első PAC közlemény sorszámát kell tartalmaznia,

- a második és az azt követő PAC közleményekbe ezt bele kell foglalni.

7.2.3.1.6. A kódkérési eljárás használatában, amennyiben azt alkalmazni kívánják, kétoldalúan kell megállapodni.

7.2.3.1.7. Módosított PAC közleményt kell küldeni indulás előtt, ha az alábbiak valamelyike bekövetkezik:

- az útvonalat olymértékben módosították, hogy a már elküldött PAC közleményben lévő COP megváltozott,

- a légi jármű típusát megváltoztatták,

- ha úgy találják, hogy a korábban elküldött PAC-ban szereplő rendeltetési repülőtér már helytelen.

7.2.3.1.8. Ajánlás.

Küldjenek módosított PAC közleményt, ha indulás előtt az alábbi adatok különböznek a megelőzően küldött PAC közleményben lévőtől:

- magasság (a határkeresztezési adatban, ha ilyen benne van a közleményben),

- az átadási pontnál várható SSR kód,

- a számított felszállási idő vagy a COP ETO kétoldalú megállapodásban meghatározott értéknél nagyobb megváltozása,

- bármely egyéb, kétoldalú megállapodásnak megfelelő adat.

7.2.3.2. Feldolgozás a fogadó egységnél

7.2.3.2.1. A PAC közleményt vevő ATC rendszernek meg kell kísérelnie az összerendelést a vonatkozó repülési tervvel.

7.2.3.2.2. Ha a vonatkozó repülési tervet megtalálják, és a közlemény korrekt feldolgozását akadályozó eltérést nem tapasztalnak:

- a közlemény operatív tartalmával ki kell egészíteni a repülési tervet,

- a kívánt adatokat továbbítani kell az ATC vagy szükség szerint más munkahelyekre,

- LAM-ot kell visszaküldeni.

7.2.3.2.3. Ha vonatkozó repülési tervet nem találnak, vagy a közlemény korrekt feldolgozását akadályozó eltérést tapasztalnak:

- amennyiben a légi jármű irányításának átvételéért felelős szektor meghatározható:

- a közlemény operatív tartalmát meg kell jeleníteni a szektornál,

- LAM-ot kell visszaküldeni,

- repülési tervet kell készíteni,

- egyéb esetekben LAM-ot tilos visszaküldeni.

7.2.3.2.4. A második és azt követő PAC közleményekben lévő adatokat kell érvényesnek tekinteni a korábbi közleményben lévő adatokkal szemben.

7.2.3.2.5. Ha a PAC közlemény SSR kódosztáskérést tartalmaz, és az a fenti 7.2.3.2.2. pontban leírtaknak megfelelően feldolgozható, a LAM-on kívül egy COD közleményt is vissza kell küldeni.

MEGJEGYZÉS

Mivel a kódkiosztási eljárás részletes repülésiterv-útvonal információt tesz szükségessé, e kiadványban nincs előírva, hogy a fogadó egységnek COD közleményt kellene visszaküldenie, ha ilyen adat nem áll rendelkezésre. Ez nem jelenti azt, hogy ilyen körülmények között nem lehetne közleményt visszaküldeni, ha erre speciális helyi lehetőség van és az eljárást kétoldalúan egyeztették.

7.2.3.3. Közleménytovábbításra vonatkozó paraméterek

Közleménytovábbításra vonatkozó paraméter nem került megállapításra, mivel a közlemény elküldése valamely manuálisan bevitt, a légi jármű rövid időn belüli indulását azonosító közlemény hatására történik.

7.2.4. A PAC nyugtázása

7.2.4.1. Nyugtázás

A PAC közleményre küldendő válaszközlemények leírását a fenti 7.2.3.2. pont tartalmazza.

7.2.4.2. Nyugtázás elmaradása

Ha a PAC közlemény nyugtázásaképpen LAM közlemény nem érkezik, figyelmeztető üzenetet kell megjeleníteni a légi jármű koordinálásáért felelős ATC munkahelyen.

7.2.4.3. Teendők LAM hiánya esetén

Ha LAM nem érkezik, szóbeli koordinálást kell kezdeményezni.

7.2.4.4. Teendők COD hiánya esetén

7.2.4.4.1. Ha a PAC közleményben lévő kód kérésre COD közlemény nem érkezik, figyelmeztető üzenetet kell megjeleníteni a megfelelő munkahelyen.

7.2.4.4.2. Ha a kódkérési eljárást alkalmazni kívánják, az alkalmazandó időtúllépési mértékben kétoldalúan kell megállapodni.

7.2.5. Példák

7.2.5.1. Számított felszállási idő és kód kérése

7.2.5.1.1. ICAO

(PACBA/SZ002-CRX922/A9999-LFSB1638-LSZA-9/B737/M)

7.2.5.1.2. ADEXP

-TITLE PAC -REFDATA -SENDER -FAC BA -RECVR -FAC SZ -SEQNUM 002 -ARCID CRX922 -SSRCODE REQ -ADEP LFSB -ETOT 1638 -ARCTYP B737 -ADES LSZA

7.2.5.2. COP átrepülési idő

7.2.5.2.1. ICAO

(PACD/L025-EIN636/A5102-EIDW-LIFFY/1638F290F110A-EBBR-9/B737/M)

7.2.5.2.2. ADEXP

-TITLE PAC -REFDATA -SENDER -FAC D -RECVR -FAC L -SEQNUM 025 -ARCID EIN636 -SSRCODE A5102 -ADEP EIDW -COORDATA -PTID LIFFY -TO 1638 -TFL F290 -SFL F110A -ARCTYP B737 -ADES EBBR

7.3. Átadási körülményeket módosító közlemény (REV)

7.3.1. A REV közlemény célja

A REV közlemény valamely korábban küldött ACT közleményben lévő koordinációs adat megváltozására használatos, feltéve hogy az átvevő egység nem változik meg a módosítás eredményeképpen.

7.3.2. A közlemény tartalma

A REV közleménynek a következő adatokat kell tartalmaznia:

- közleménytípus,

- a közlemény sorszáma,

- közleményreferencia (opcionális elem),

- a légi jármű azonosító jele,

- SSR mód és kód,

- indulási repülőtér,

- számított határkeresztezési adatok,

- koordinációs pont (opcionális elem),

- rendeltetési repülőtér,

- útvonal (opcionális elem),

- további repülésiterv-adatok (választható elem).

MEGJEGYZÉS

Az adatszabályokra, formátumokra és mezőtartalmakra vonatkozó előírásokat az A függelék tartalmazza.

7.3.3. Alkalmazási szabályok

7.3.3.1. Általános alkalmazási szabályok

7.3.3.1.1. Egy vagy több REV közlemény küldhető azon egység számára, mellyel valamely légi jármű aktivizáló közlemény segítségével le lett koordinálva.

7.3.3.1.2. A következő elemekre vonatkozóan kell módosítást küldeni:

- ETO COP,

- átadási magasság(ok),

- SSR kód.

7.3.3.1.3. REV közleményt akkor kell küldeni, amikor:

- az ETO COP az előzőleg elküldött közleményben lévőtől egyeztetett értéknél nagyobb mértékben eltér, a hozzá legközelebb eső egész egységre kerekítve,

- az átadási magasság(ok) vagy az SSR kód megváltozik.

7.3.3.1.4. Kétoldalú megállapodás alapján akkor is kell REV közleményt küldeni, ha megváltozik:

- a COP,

- az útvonal,

- egyéb repülésiterv-adat (ICAO 8, 10 és 18 rovat).

MEGJEGYZÉS

Az irányítói eljárási szabályok megkövetelhetik, hogy az ACT elküldés utáni módosításokhoz az érintett egységek között előzetes koordinációt kell végrehajtani.

7.3.3.1.5. Kétoldalú megállapodás esetén közleményreferenciát kell beépíteni a REV közleménybe.

7.3.3.1.6. A közleményreferenciának, ha beépítik, az azt megelőző ACT közlemény sorszámát kell tartalmaznia.

7.3.3.1.7. Fel kell tételezni a REV közleményben lévő átadási körülmények fogadó ATC egység általi elfogadását, hacsak a fogadó egység koordinációt nem kezdeményez azok módosítására.

7.3.3.2. Az átadási körülményeket módosító közlemény összeállítása

7.3.3.2.1. ICAO formátum

Valamennyi átadási körülményeket módosító közlemény tartalmazza a 3-as, 7-es, 13-as, 14-es és 16-os rovatokat. Ezekkel a mezőkkel a következő módosításfajták végezhetők:

- az ETO COP vagy az átadási magasság(ok)at módosított adatként kell belefoglalni a 14-es rovat elemeiként,

- az SSR kód változását a 7-es rovatba kell belefoglalni,

- a COP-ra is kiterjedő útvonal-változtatásokat az első öt mezőt követő 14-es és 15-ös rovatokban kell feltüntetni, 22-es rovat formátumban. Ezekbe a közleményekbe két 14-es rovatot kell beletenni, az első csak az a) elemet, azaz azt a COP-ot tartalmazza, amelyiken keresztül a légi járművet ezt megelőzően koordinálták. Az ilyen módosítások szabályait, beleértve a közvetlen útvonalak koordinálására vonatkozó szabályokat is, a speciális útvonal-feldolgozási követelmények című B függelék tartalmazza,

- a 8-as, 10-es és 18-as rovatokat érintő módosításokat az első öt mezőt követően, 22-es rovatformátumban kell beépíteni.

7.3.3.2.2. ADEXP formátum

Valamennyi ADEXP formátumú közleménynek tartalmaznia kell a következő elsődleges mezőket: TITLE REFDATA ARCID ADEP ADES. A következő szabályok alkalmazandók:

- az ETO COP vagy az átadási magasság(ok)at módosított adatként kell belefoglalni a COORDATA elsődleges mezőbe,

- a COP-ra is kiterjedő útvonal-változtatásokat a COORDATA és ROUTE elsődleges mezőkbe kell belefoglalni. Az ilyen közleményekbe bele kell foglalni a COP elsődleges mezőt, amely azt a COP-ot tartalmazza, amelyiken keresztül a légi járművet ezt megelőzően koordinálták. Az ilyen módosítások szabályait, beleértve a közvetlen útvonalak koordinálására vonatkozó szabályokat is, a B függelék tartalmazza,

- az SSR kód változását az SSRCODE elsődleges mező közleménybe foglalásával kell jelezni,

- az egyéb repülésiterv-adatok változását az A függelékben szereplő további repülésiterv-adatokra előírt, megfelelő elsődleges mező(k) közleménybe foglalásával kell jelezni.

Ha a módosító közleményt csak az SSR kód, illetve a további repülésiterv-adatok koordinálása céljából küldik, a COORDATA helyett a COP elsődleges mezőt kell a közleménybe foglalni.

7.3.3.2.3. SSR kód

Az SSR módot és kódot csak akkor kell a REV közleménybe foglalni, ha az SSR kód megváltozását akarják koordinálni.

7.3.3.3. Feldolgozás a fogadó egységnél

7.3.3.3.1. Ha az érintett légi járműre vonatkozóan az ACT közleményt ugyanattól az ATC egységtől kapták, a REV közleményt kapó ATC rendszernek meg kell kísérelnie az összerendelést a vonatkozó repülési tervvel.

7.3.3.3.2. Ha a vonatkozó repülési tervet megtalálják, és a közlemény korrekt feldolgozását akadályozó eltérést nem tapasztalnak:

- a közlemény operatív tartalmával ki kell egészíteni a repülési tervet,

- a kívánt adatokat továbbítani kell az ATC vagy szükség szerint más munkahelyekre.

7.3.3.4. A közlemény küldésének kezdeményezése

7.3.3.4.1. A REV közlemény küldése valamely esemény hatására történik, és a közleményt közvetlenül a vonatkozó adatbevitelt vagy adatfrissítést követően kell elküldeni.

7.3.3.4.2. A REV közlemény hatására semmifajta változtatást nem lehet végrehajtani, ha a légi jármű az átadási ponttól már meghatározott időn/távolságon belül van. Az időre és távolságra vonatkozóan kétoldalúan kell megállapodni.

7.3.3.4.3. Ajánlás.

A REV paramétereket az egyes COP-okra vonatkozóan egyedileg határozzák meg.

7.3.3.5. A fogadó egység megváltozása

Tilos REV közleményt használni, ha a módosított adatok a fogadó ATC egység megváltozását vonnák maguk után (lásd a koordináció-törlő közleményt).

7.3.4. A REV nyugtázása

7.3.4.1. Nyugtázás

Ha a REV közleményt:

- össze lehet rendelni valamely repülési tervvel a fogadó rendszerben, nyugtázásképpen LAM közleményt kell visszaküldeni,

- nem lehet összerendelni valamely repülési tervvel a fogadó rendszerben, LAM közleményt tilos küldeni.

7.3.4.2. Nyugtázás elmaradása

7.3.4.2.1. Ha a REV közlemény nyugtázásaképpen LAM közlemény nem érkezik, figyelmeztető üzenetet kell megjeleníteni a légi jármű koordinálásáért felelős ATC munkahelyen.

7.3.4.2.2. Nyugtázás elmaradása esetén az átadó ATC egységnek szóbeli adatmódosítást kell kezdeményeznie.

7.3.5. Példák

7.3.5.1. ICAO

a. (REVE/L002-AMM253-LMML-BNE/1226F310-EGBB)

b. (REVE/L010-AMM253/A2317-LMML-BNE/1226F310-EGBB)

7.3.5.2. ADEXP

a. -TITLE REV -REFDATA -SENDER -FAC E -RECVR -FAC L -SEQNUM 002 -ARCID AMM253 -ADEP LMML -COORDATA -PTID BNE -TO 1226 -TFL F310 -ADES EGBB

b. -TITLE REV -REFDATA -SENDER -FAC E -RECVR -FAC L -SEQNUM 010 -ARCID AMM253 -ADEP LMML -COP BNE -ADES EGBB -SSRCODE A2317

7.4. Koordináció-törlő közlemény (MAC)

7.4.1. A MAC közlemény célja

A MAC közleményt annak jelzésére használják a fogadó egység számára, hogy valamely repülésre vonatkozó korábbi koordinációt vagy előzetes tájékoztatást töröljék.

A MAC nem helyettesíti az ICAO által meghatározott repülésiterv-törlő közleményt (CNL), ezért tilos az alapvető repülési terv törlésére használni.

7.4.2. A közlemény tartalma

a MAC közleménynek a következő adatokat kell tartalmaznia:

- közleménytípus,

- a közlemény sorszáma,

- közleményreferencia (opcionális elem),

- a légi jármű azonosító jele,

- indulási repülőtér,

- koordinációs pont,

- rendeltetési repülőtér,

- koordinációs státus és indoklás (opcionális elem).

MEGJEGYZÉS

Az adatszabályokra, formátumokra és mezőtartalmakra vonatkozó előírásokat az A függelék tartalmazza.

7.4.3. Alkalmazási szabályok

7.4.3.1. Általános szabályok

7.4.3.1.1. MAC közleményt kell küldeni annak az egységnek a számára, amellyel korábban valamely légi járművet ACT vagy RAP közlemény használatával koordináltak, ha az alábbiak egyike történik:

- az átadási pontnál várható magasság olymértékben eltérő a korábban küldött közleményben lévőtől, hogy az megváltoztatja a soron következő egységet a koordinációs sorrendben,

- a légi jármű útvonala olymértékben megváltozott, hogy az megváltoztatja a soron következő egységet a koordinációs sorrendben,

- a rendszerrepülési tervet a közleményküldő egységnél törölték, és ily módon a koordináció a továbbiakban érvényét veszti,

- a légi járműre vonatkozóan MAC közleményt kaptak az előző egységtől.

7.4.3.1.2. Ha a MAC közleményt repülési magasság vagy útvonalváltozás következtében küldik, a koordinációs sorrendben következő új egységgel a körülményeknek megfelelően előzetes tájékoztatást, illetve koordinációt kell végrehajtani.

7.4.3.1.3. MAC közleményt kell küldeni, ha egy PAC közlemény használatával koordinált induló légi jármű koordinációját törlik.

7.4.3.1.4. Ajánlás.

Küldjenek MAC közleményt, ha valamely korábbi légi járműre vonatkozó előzetes tájékoztatást (ABI közleményt) a fenti 7.4.3.1.1. pontban meghatározott okok miatt törölnek, vagy a légi járművet az útvonalrepülés közben várakoztatják és módosított keresztezési időadat automatikusan nem határozható meg.

7.4.3.1.5. A közleménybe közleményhivatkozást kell belefoglalni, ha erről kétoldalúan megállapodnak.

7.4.3.1.6. Ha a közleményhivatkozást belefoglalják a közleménybe, annak a légi járműre utoljára küldött és nyugtázott ABI, PAC vagy ACT közlemény sorszámát kell tartalmaznia.

7.4.3.1.7. Koordinációs pontként azt a pontot kell megadni, amelyet a légi járműre vonatkozóan ezt megelőzően az előzetes értesítésben, vagy koordinációban megadtak.

7.4.3.1.8. Ajánlás.

A MAC közlemény tartalmazza azt a státust, ahova a repülési tervet vissza kell léptetni, valamint a koordináció törlésének okát.

7.4.3.1.9. Ha ilyet a közleménybe foglalnak, a státusnak és a törlés okának az alábbi kombinációk valamelyikének kell lennie:

- ha a fogadó egység a továbbiakban már nem a soron következő koordinációs fél:

- a státus INI (kezdeti),

- a törlés oka az alábbiak egyike:

- TFL, ha az ok az átadási magasság megváltozása,

- RTE, ha az ok a repülési útvonal megváltozása,

- CSN, ha az ok a hívójel megváltozása,

- CAN, ha az ok a repülési terv törlése,

- OTH, bármely egyéb esetben, vagy ha az ok ismeretlen,

- ha az alábbi esetek valamelyike áll fenn:

- ha a koordinációt, amelyet egy ezt megelőző PAC vagy ACT közleménnyel hajtottak végre (és esetleg ezt követően REV közleménnyel módosítottak) törlik, de légi jármű koordinálását a koordinációs sorrendben ugyanazzal az egységgel fogják várhatóan végrehajtani,

vagy

- ABI közlemény elküldését követően a légi járművet határozatlan ideig várakoztatják és várható, hogy a légi járműről a körülményeknek megfelelően új ABI-t, vagy ACT-t fognak küldeni:

- a státus NTF (előzetes értesítési),

- a törlés oka az alábbiak egyike:

- DLY, ha az ok késés,

- HLD, ha az ok várakozás,

- OTH, bármely egyéb esetben, vagy ha az ok ismeretlen.

7.4.3.1.10. Ha a légi járműről ismételten előzetes tájékoztatást kell adni, vagy koordinációt kell kezdeményezni:

- a körülményeknek megfelelően új előzetes tájékoztató és/vagy koordinációs közleményt kell küldeni,

- a fogadó ATC egységnél tárolt alapvető repülésiterv-adatokat a MAC közleménynek nem szabad befolyásolnia,

- a rendszernek meg kell tartania azon képességét, hogy akár a korábbi közleményt küldő egységtől, vagy egy új koordinációs sorrendnek megfelelő más egységtől kapott új tájékoztató és/vagy koordinációs közleményt helyesen fel tudjon dolgozni.

7.4.3.2. Feldolgozás a fogadó egységnél

A fogadó ATC egység repülési adatokkal rendelkező munkahelyeit tájékoztatni kell a koordináció törléséről.

7.4.4. A MAC nyugtázása

7.4.4.1. Nyugtázás

7.4.4.1.1. Ha a MAC közlemény a vevő rendszerben összerendelhető valamely repülési tervvel, nyugtázásképpen LAM közleményt kell visszaküldeni.

7.4.4.1.2. Ha a MAC közlemény a vevő rendszeren belül nem rendelhető össze valamely repülési tervvel, vagy a közlemény nem dolgozható fel, LAM közleményt tilos visszaküldeni.

7.4.4.2. Nyugtázás elmaradása

7.4.4.2.1. Ha a koordinációt törlik és LAM közlemény nem érkezik, figyelmeztető üzenetet kell megjeleníteni a koordinációért felelős ATC munkahelyen.

7.4.4.2.2. Ilyen esetekben az átadó ATC egységnek szóban kell törölnie a koordinációt.

7.4.5. Példák

Amszterdam ACC ABI közleményt küldött Brüsszel ACC számára a HOZ3188 járatszámú légi járműről, FL190-es tervezett magassággal. A légi jármű ezt követően FL270-re történő emelkedésre kért engedélyt, amelyet meg is kapott. Ily módon Brüsszel helyett Maastricht légterébe fog belépni. A 7.4.5.1.a és 7.4.5.2.a pontokban szereplő példák mutatják, hogyan nézne ki az Amszterdam által Brüsszelnek küldött MAC közlemény ICAO és ADEXP formátumban.

Maastricht számára egy ABI-t, majd később egy ACT közleményt küldtek, de néhány perccel a COP elérése előtt a légi jármű visszafordult Amszterdam repülőtérre. A közleményt küldő egység rendszerében a repülési tervet törlik, amelynek hatására Maastricht számára a 7.4.5.1.b és 7.4.5.2.b példákban szereplő MAC-et küldenek.

7.4.5.1. ICAO

a) (MACAM/BC112-HOZ3188-EHAM-NIK-LFPG-18/STA/INITFL)

b) (MACAM/MC096-HOZ3188-EHAM-NIK-LFPG-18/STA/INICAN)

7.4.5.2. ADEXP

a) -TITLE MAC -REFDATA -SENDER -FAC AM -RECVR -FAC BC -SEQNUM 112 -ADEP EHAM -COP NIK -ADES LFPG -ARCID HOZ3188 -CSTAT -STATID INI -STATREASON TFL

b) -TITLE MAC -REFDATA -SENDER -FAC AM -RECVR -FAC MC -SEQNUM 096 -ADEP EHAM -COP NIK -ADES LFPG -ARCID HOZ3188 -CSTAT -STATID INI -STATREASON CAN

7.5. SSR kódkiosztó közlemény (COD)

7.5.1. A COD közlemény célja

7.5.1.1. A körzetesített kódkiosztási rendszert (Originating Region Code Allocation Method (ORCAM)) azért alkalmazzák, hogy a légi jármű ugyanazon kódot használhassa a rendszerben részt vevő valamely körzet egymást követő egységeinek légterében történő működése során. Hacsak a kódosztást nem központosítva végzik, pl. egy ACC által, lehetséges, hogy a repülőterek számára egyedileg kell SSR kódcsoportokat kiosztani. Ez a módszer a kódok nagymértékű pazarlásával jár.

7.5.1.2. A COD közlemény azt az operatív kívánalmat elégíti ki, amikor valamely légiforgalmi szolgálati egység A módú SSR kódot jelöl ki egy másik egység számára meghatározott légi jármű általi használatra. Amennyiben a két egység így állapodik meg, a kódot osztó egységnek opcionális lehetősége van a repülési útvonal közleménybe foglalására.

7.5.2. A közlemény tartalma

A COD közleménynek a következő adatokat kell tartalmaznia:

- közleménytípus,

- a közlemény sorszáma,

- közleményreferencia (opcionális elem),

- a légi jármű azonosító jele,

- SSR mód és kód,

- indulási repülőtér,

- rendeltetési repülőtér,

- útvonal (opcionális elem).

MEGJEGYZÉS

Az adatszabályokra, formátumokra és mezőtartalmakra vonatkozó előírásokat az A függelék tartalmazza.

7.5.3. Alkalmazási szabályok

7.5.3.1. Általános szabályok

7.5.3.1.1. COD közleményt közleményben lévő kódkiosztáskérésre kell automatikusan generálni és továbbítani.

7.5.3.1.2. Az SSR kód a légi járműnek kiosztott kód.

7.5.3.1.3. Ha egyedi kód nem áll rendelkezésre, az európai körzetre érvényes légi közlekedési tervben meghatározott telítettségi kódot kell a közleménybe foglalni.

7.5.3.1.4. Ha az érintett egységek úgy állapodnak meg, a közleménybe közleményreferenciát kell belefoglalni, amely annak a közleménynek a sorszámát kell tartalmazza, amelyre a COD közleményt válaszképpen küldik.

7.5.3.1.5. Az útvonalat kétoldalú megállapodás esetén kell belefoglalni.

7.5.3.1.6. Fel kell tételezni, hogy a COD közleményt kapó egység elfogadja az SSR kódot.

7.5.3.2. Feldolgozás a fogadó egységnél

7.5.3.2.1. LAM-ot kell visszaküldeni, ha nincs a közleményben feldolgozást lehetetlenné tevő akadály.

7.5.3.2.2. Ha a közleményt nem lehet összerendelni valamelyik repülési tervvel, vagy a közlemény megfelelő feldolgozását akadályozó körülményt találnak, LAM-ot tilos visszaküldeni.

7.5.3.2.3. Az útvonalra vonatkozó adat, amennyiben ilyen a közleményben szerepel, nem lehet akadálya LAM visszaküldésnek, hacsak annak formátuma el nem tér az A függelékben szereplő követelménytől.

7.5.3.3. Közleménytovábbításra vonatkozó paraméterek

Közleménytovábbításra vonatkozó paraméter nem került megállapításra, mivel a COD közlemény elküldése egy SSR kódosztást kérő közlemény vételének eredményeképpen kerül továbbításra.

7.5.4. A COD közlemény nyugtázása

7.5.4.1. Nyugtázás

A COD közleményt LAM közlemény generálásával és továbbításával kell nyugtázni.

7.5.4.2. Nyugtázás elmaradása

Ha valamely COD közleményre nyugtázásképpen LAM közlemény nem érkezik, figyelmeztető üzenetet kell megjeleníteni valamely megfelelő munkahelyen.

7.5.5. Példák

7.5.5.1. ICAO

(CODP/PO011-AAL905/A0767-LFPO-KEWR)

7.5.5.2. ADEXP

-TITLE COD -REFDATA -SENDER -FAC P -RECVR -FAC PO -SEQNUM 011 -ADEP LFPO -ADES KEWR -ARCID AAL905 -SSRCODE A0767

7.6. Információs közlemény (INF)

7.6.1. Az INF közlemény célja

7.6.1.1. Az INF közlemény arra használatos, hogy tájékoztatást nyújtsanak bizonyos légi járművekről olyan szervek számára, amelyek közvetlenül nem érintettek a repülési útvonalon lévő két egymást követő ATC egység közötti koordinációs folyamatban.

7.6.1.2. Az INF közlemény másolatokat és az irányítók közötti egyeztetést követő elfogadott koordinációs körülményeket továbbíthat az ilyen szervek számára. Ilyen célból INF közleményeket az átadó és átvevő egységek rendszerei egyaránt generálhatnak.

7.6.1.3. A közlemény használható arra is, hogy a repülés útvonalán lévő bármely pontra vonatkozóan tájékoztatást adjon valamely szerv számára.

7.6.1.4. A közlemény formátuma lehetővé teszi előzetes adatok, módosítások és törlések továbbítását is.

7.6.2. A közlemény tartalma

Az INF közleménynek a következő adatokat kell tartalmaznia az e kiadványban előírt közleményekre vonatkozó formátumban:

- a közlemény típusa,

- a közlemény sorszáma,

- az eredeti közleményben lévő operatív adatok valamennyi elemének vagy a koordináció eredményének másolata,

- hivatkozási közlemény típusa.

MEGJEGYZÉS

Az adatbeviteli szabályokra, formátumokra és mezőtartalmakra vonatkozó előírásokat az A függelék tartalmazza.

7.6.3. Alkalmazási szabályok

7.6.3.1. Közleménytípusok

Az INF közleményben duplikálandó közleménytípus(ok) a felhasználói követelményeken és a közleményküldő egység lehetőségein alapulnak. A közleménytípus(ok)ban és alkalmazási szabályokban általában kétoldalúan állapodnak meg.

7.6.3.2. A közlemények címzettjei

Ugyanarra a repülésre vonatkozóan egy vagy több INF közlemény küldhető egy vagy több címzett számára.

7.6.3.3. A közlemény operatív tartalma

Az INF közlemény operatív tartalmának a valós közlemények formátuma valamelyikének kell lennie.

7.6.3.4. Ajánlás

1. Előfordulhat, hogy valamely első alkalommal továbbított egyeztetési közleményben (pl. ACT, RAP, REV, RRV) továbbított átadási körülményeket az egyeztetési folyamat befejezése előtt módosítanak, vagy visszautasítanak. A közleményküldő egységeknek legyen lehetőségük a véglegesen elfogadott koordinációs adatok továbbítására.

2. Az INF közleményt a közleményfogadó szervvel történt kétoldalú megállapodásnak megfelelően azonnal, vagy a COP átrepülési idejéhez viszonyított időpontban küldjék.

7.6.4. Az INF nyugtázása

Ajánlások

1. A koordinációs féltől függően az INF közleményt LAM közlemény generálásával és továbbításával lehet nyugtázni.

2. Ha az érintett egységek ebben kétoldalúan megállapodnak, jelenítsenek meg figyelmeztető közleményt valamely megfelelő munkahelyen, amennyiben az INF közlemény nyugtázásaként LAM közleményt nem kapnak.

7.6.5. Példák

Egy légi jármű, hívójele BAW011, B747, EGLL-ből OMDB-be FL290-t tart, kért magasság FL410, Koksy (KOK) VOR számított átrepülési ideje 1905, SSR kód A5437, útvonal UG1 és UB6.

London ACT közleményt küld Maastricht számára a légi járműről. A közlemény másolatát Londonból egy "IT" azonosító jelű egység számára továbbítják.

Az INF közleményre vonatkozó példák az alábbiak.

7.6.5.1. ICAO

(INFL/IT112-BAW011/A5437-EGLL-KOK/1905F290-OMDB-9/B747H-15/N0490F410 DVR KOK UG1 NTM UB6 KRH-18/MSG/ACT)

7.6.5.2. ADEXP

-TITLE INF -REFDATA -SENDER -FAC L -RECVR -FAC IT -SEQNUM 112 -ARCID BAW011 -SSRCODE A5437 -ADEP EGLL -COORDATA -PTID KOK -TO 1905 -TFL F290 -ADES OMDB -ARCTYP B747 -ROUTE N0490F410 DVR UG1 KOK NTM UB6 KRH -MSGTYP ACT

8. EGYEZTETÉSI ELJÁRÁS - KOORDINÁLÁS

8.1. Általános rész

8.1.1. Bevezetés

8.1.1.1. Az egyeztetési eljárás lehetőséget nyújt az irányítók közötti összeköttetésre és egyezkedésre a koordinálási fázisban, az átadási fázisban pedig az összeköttetésre.

8.1.1.2. E rész a koordinálási fázis egyeztetési eljárása során használatos közlemények leírását tartalmazza, amikor az átadási körülményeket tervezik. Az átadási fázisban használt közleményeket, amikor a légi járművek átadása történik, az Egyeztetési eljárás - rádió-összeköttetés átadása című 9. rész tartalmazza.

8.1.1.3. A két fázis eljárásai nem függnek egymástól, ezek egymástól függetlenül, vagy egymással egy időben bevezethetők.

8.1.1.4. Néhány új közleményt határoztak meg, a közlemények lehetővé teszik, hogy bármely fél egyeztetést kezdeményezzen.

8.1.1.5. A koordinációs egyeztetési eljárás lehetővé teszi:

- a koordinációs egyezményekben előírt átadási körülményeknek megfelelő és automatikusan elfogadható átadási körülmények, és

- azon átadási körülmények meghatározását, amikor a közleményt az irányítóhoz kell továbbítani annak érdekében, hogy döntsön az elfogadásról.

8.1.1.6. Ez az eljárás ugyancsak lehetőséget nyújt a koordinációs egyezményeknek a két rendszerben történő értelmezése ellenőrzésére és az eltérések azonosítására.

8.1.2. A szűrő

8.1.2.1. Általános szabályok

8.1.2.1.1. A koordinációs egyeztetési eljárás megköveteli, hogy a rendszerek azonosítsák, hogy az átadási körülmények megfelelnek-e, vagy sem a koordinációs egyezményeknek.

8.1.2.1.2. Az a programfolyamat, amely ezt a megfelelést ellenőrzi, e kiadványban "szűrő" néven szerepel. A szűrő számára használatos segédadatbázis szükség szerint az alábbiakat tartalmazza:

- egyeztetett koordinációs pontok,

- lehetséges vagy nem megfelelő repülési szintek, amelyek ugyancsak köthetők koordinációs pontokhoz,

- indulási repülőterek,

- rendeltetési repülőterek,

- egyeztetett közvetlen (direkt) útvonalak,

- a COP előtti időpont/távolság, amely után bármely koordinációs közlemény nem szabványosnak tekintendő,

- bármely egyéb, kétoldalú megállapodás szerinti feltétel.

8.1.2.1.3. Összetettebb feltételek meghatározása céljából a fenti listában szereplő valamennyi elem kombinálható.

8.1.2.1.4. E kiadvány 8. részében szereplő "szabványos átadási körülmények"-et a koordinációs egyezményben szereplőknek megfelelőként, a "nem szabványos átadási körülmények" kifejezést a koordinációs egyezményben szereplőknek nem megfelelőként kell értelmezni. Hacsak az érintett egységek eltérő módon nem állapodnak meg, másfajta közleményeket kell küldenie az átadó egységeknek szabványos koordinációs körülmények esetén, és másfajtákat nem szabványos körülmények esetén.

8.1.2.2. Az átadó egység teendője

8.1.2.2.1. Az átadó egység szűrűjének ellenőriznie kell az átvevő egység számára küldendő átadási körülményeket.

8.1.2.2.2. Ajánlás.

Amennyiben az átadási körülményeket nem szabványosnak találják, ezt hozzák az átadó irányító tudomására megerősítés vagy módosítás végett.

8.1.2.3. Az átvevő egység teendője

8.1.2.3.1. Valamennyi ACT és REV közleményt ellenőrizni kell a szűrővel.

8.1.2.3.2. Ha az ellenőrzés eredménye azt mutatja, hogy a vett átadási körülmények nem szabványosak, ezeket döntéshozatalra az irányítóhoz kell továbbítani. Egyéb esetekben a közleményeket automatikusan fogadják el.

8.1.2.4. A szűrők összehangolása

8.1.2.4.1. Az eltérő közlemények használata szabványos és nem szabványos átadási körülmények esetén lehetőséget nyújt a szabványos átadási körülmények értelmezésében lévő eltérések azonosítására az átadó és az átvevő egységek rendszereiben.

8.1.2.4.2. Ha az átvevő egység nem szabványos átadási körülményeket azonosít valamely olyan közleményben, amelyet csak szabványos körülmények esetén használnak, ez azt jelzi, hogy a két szűrő nem egyformán működik. Az ilyen eltéréseket az egyeztetési eljárás hatékonysága érdekében fel kell számolni.

8.1.3. Közlemények sorrendje

8.1.3.1. Általános szabályok

8.1.3.1.1. Bizonyos szabályokat be kell tartani annak érdekében, hogy biztosítsák a koordináció befejezését, mielőtt az átadási körülmények módosításával vagy a rádió-összeköttetés átadásával kapcsolatos közleményváltás történik, valamint annak biztosítására, hogy az egyes egységeknél lévő irányítók ugyanarra a légi járműre vonatkozóan egy időben ne kezdeményezzenek módosítási javaslatokat.

8.1.3.1.2. Valamely ATC egység csak akkor továbbíthat vagy nyugtázhat egy légi jármű átadására vonatkozóan módosító közleményt (REV vagy RRV), ha a légi jármű koordinált státusban van, azaz az ACT vagy RAP közleménnyel történő egyeztetés LAM vagy ACP közleménnyel lezárult.

8.1.3.1.3. CDN közlemény küldésére csak a fogadó egység jogosult.

8.1.3.1.4. CDN közleményeket csak akkor szabad küldeni és nyugtázni:

- ha azok az egyeztetési eljárás részét lépezik, amely aktivizáló (ACT vagy RAP) vagy módosító közlemény (REV vagy RRV) vétele által jött létre, vagy

- ha a légi jármű repülési terve koordinált státusban van.

8.1.4. Egyidejű közlemények kezelése

8.1.4.1. Általános szabályok

8.1.4.1.1. A koordinációs vagy irányításátadási közleményváltásban részt vevő egység nem kezdeményezhet további koordinációs vagy átadási közleményváltást ugyanarra a légi járműre vonatkozóan mindaddig, míg LAM-ot, ACP-t vagy RJC-t nem kapott, vagy válaszadási időtúllépés nem történik.

8.1.4.1.2. Lehetséges, hogy egy CDN közleményt ugyanakkor küldenek, mikor ugyanarra a légi járműre vonatkozóan az átadó egység REV, RRV vagy MAC közleményt küld. Az átadó egységnél ez a helyzet úgy azonosítható, hogy a CDN előbb érkezik, mint a nyugtázás a továbbított koordinációs közleményre, az átvevő egységnél pedig úgy, hogy az átadó egység közleménye érkezik a CDN nyugtázása előtt. Ilyen esetben a CDN-t tilos nyugtázni, és a REV-et, RRV-t vagy MAC-et fel kell dolgozni.

8.1.5. Visszautasítás kezelése

Az RJC közlemény a rendszeren keresztüli egyeztetés végét jelenti. A rendszeren keresztül új, a telefonon történő koordinációnak megfelelő koordinációt kell kezdeményezni a körülményeknek megfelelően.

8.1.6. Válaszidő-túllépés

8.1.6.1. Általános szabályok

8.1.6.1.1. Az irányító számára megválaszolásra továbbított közlemények vonatkozásában a közleményküldő és fogadó központokban válaszidőtúllépés-figyelést kell alkalmazni.

8.1.6.1.2. Az időtúllépés időtartamában kétoldalúan kell megállapodni.

8.1.6.1.3. A túllépési idő lejártakor a közleményküldő egységnél figyelmeztető közleményt kell megjeleníteni a közleményt küldő irányító számára, jelezve a telefonon történő koordináció kezdeményezésének szükségességét.

8.1.6.1.4. Ajánlások

1. Jelenítsenek meg figyelmeztető üzenetet a légi járműért felelős átvevő egység ATC munkahelyén, ha a közleményküldő egységnél a túllépési idő rövidesen bekövetkezik.

2. A figyelmeztető üzenetnél vegyék számításba a válasz továbbítási idejét.

8.1.6.1.5. A rendszereknek alkalmasaknak kell lenniük a túllépési idő után kapott válaszok feldolgozására.

8.1.7. Az egyeztetési eljárás bevezetése

8.1.7.1. Az egyeztetési eljárás két részre tagolódik, nevezetesen a koordinálási fázisra és az átadási fázisra. Az egyes fázisokban különböző közleményeket használnak, és eltérőek a tranzakciós időkívánalmak. A koordinációs közleményeket egyaránt meghatározták ICAO és ADEXP formátumban, a rádió-összeköttetés átadásával kapcsolatos közlemények csak ADEXP formátumban szerepelnek.

8.1.7.2. A koordinációs egyeztetéshez szükséges minimális HMI követelmények eltérnek az átadásegyeztetési követelményektől, figyelembe véve, hogy:

- az átadásegyeztetés elsősorban végrehajtó irányítói funkció, és ez gyors és felhasználóbarát HMI-t igényel,

- a koordinációs egyeztetés nem annyira időkritikus, és ezért a HMI követelmények alacsonyabb rendűek.

8.1.7.3. Az egyeztetési eljárást az alábbi alternatív megoldások egyikének használatával kell bevezetni:

- az egyeztetési eljárás koordinálási fázisát támogató, valamint kétoldalú megállapodás szerinti kiegészítő közlemények (7. és 8. rész),

- koordinációs alapeljárási és az egyeztetési eljárás rádió-összeköttetés átadási fázisát támogató közlemények (6., 7., és 9. rész),

- koordinálás és rádió-összeköttetés átadásegyeztetési eljárása, valamint kétoldalú megállapodás szerinti kiegészítő közlemények (7., 8., és 9. rész).

Az előzetes határadatot tartalmazó tájékoztató közleményt valamennyi esetben küldeni kell.

8.1.7.4. A bevezetendő eljárási módszerre vonatkozóan kétoldalúan kell megállapodni.

8.2. Aktivizáló közlemény (ACT)

8.2.1. Az ACT közlemény célja

Az ACT közlemény célját a 6.3.1. pont tartalmazza. Az egyeztetési eljárás során az ACT közleményt ezeknek a követelményeknek a kielégítésére használják, feltéve hogy az átadási körülmények szabványosak, és az átadó irányító nem kívánja, hogy a légi jármű adatai elfogadás végett az átvevő irányító elé kerüljenek.

8.2.2. A közlemény tartalma

Az egyeztetési eljárás során alkalmazott ACT közlemény tartalmának meg kell felelnie a 6.3.2. pontban az ACT közleményre vonatkozó előírásoknak.

8.2.3. Alkalmazási szabályok

8.2.3.1. Általános szabályok

8.2.3.1.1. Az alkalmazási szabályok az ebben a paragrafusban leírt különleges szabályok kivételével megfelelnek a 6.3. pontban az ACT közleményekre előírtaknak.

8.2.3.1.2. ACT közleményt szabvány átadási körülményeknek megfelelő légi járműre kell küldeni, amennyiben az átadó irányító nem kívánja az adatok megjelenítését az átvevő irányító előtt.

MEGJEGYZÉS

Ha ezek a körülmények nem állnak fenn, RAP-ot kell küldeni (lásd a 8.3. pontot a válaszköteles aktivizáló közleményről).

8.2.3.1.3. Ajánlás.

Kezdjenek új koordinációs eljárást, ha valamely ACT közleményre válaszképpen visszautasító közleményt (RJC) küldenek.

8.2.3.2. Feldolgozás a fogadó egységnél

8.2.3.2.1. A közleményt a szűrő segítségével ellenőrzik, annak érdekében, hogy megbizonyosodjanak, hogy a javasolt átadási körülmények szabványosak-e.

8.2.3.2.2. A közleményt RAP közleménynek megfelelően kell feldolgozni, ha:

- az átadási körülményeket nem szabványosnak találják,

- hozzátartozó rendszerrepülési terv nem található, és a közleményben szereplő információk nem elegendőek ahhoz, hogy eldöntsék, az átadási körülmények szabványosak-e.

8.2.3.2.3. A szabványosnak talált ACT közleményeket a 6.3.3.2. pontnak megfelelően kell feldolgozni.

8.2.3.2.4. Ajánlás.

Ha az ACT közleményben lévő átadási körülményeket nem szabványosnak találják, a két rendszer szűrője között eltérés van. Hívják fel a nem szabványos körülményekre kapott ACT közleményre a munkahelyi vezetők figyelmét az eltérés felszámolása érdekében.

8.2.4. Az ACT nyugtázása

8.2.4.1. Nyugtázás

8.2.4.1.1. Egyeztetési eljárás során az ACT közleményt az alábbiakkal kell nyugtázni:

- LAM-mal, ha az átadási körülményeket szabványosnak találják,

- valamennyi egyéb esetben SBY közleménnyel.

8.2.4.1.2. Ha LAM-ot kaptak, az ACT közlemény operatív tartalmát mindkét ATC egység számára kötelezőként kell tekinteni.

8.2.4.1.3. Ha a két egység úgy állapodik meg, az átvevő egység LAM helyett ACP-t is használhat valamely szabvány átadási körülményeket tartalmazó ACT elfogadásának jelzésére.

8.2.4.2. Nyugtázás elmaradása

Ha valamely ACT közleményre nyugtázást nem kapnak, figyelmeztető közleményt kell megjeleníteni a légi jármű koordinálásáért felelős ATC munkahelyen.

8.3. Válaszköteles aktivizáló közlemény (RAP)

8.3.1. A RAP közlemény célja

A RAP közlemény kielégíti az alábbi operatív követelményeket, a 6.3. pont alatti ACT közleményre meghatározottakon túlmenően:

- az átadó irányító javaslatának az átvevő irányító tudomására hozatala nem szabványos átadási feltételek esetén,

- az átadó irányítónak lehetőséget ad arra, hogy ha szüksége van rá, az átvevő irányító tudomására hozza egy adott repülés szabványos átadási feltételeit.

8.3.2. A közlemény tartalma

A RAP közleménynek ugyanazokat az adatokat kell tartalmaznia, mint amelyek az ACT közleményre (6.3. pontban) meghatározásra kerültek, és opcionálisan tartalmazhatja az alábbi adatelemeket:

- indok, amely jelzi a manuális kezdeményezést (csak ADEXP formátumban).

8.3.3. Alkalmazási szabályok

8.3.3.1. Általános szabályok

8.3.3.1.1. RAP közleményt kell küldeni az ACT közlemény helyett azokra a határt átlépő repülésekre, amelyek kielégítik az alábbi feltételek egyikét:

- az átadó rendszer szerint az átadási feltételeket nem minősülnek szabványosnak,

- az átadó irányító jelzi, hogy a javasolt átadási feltételeket az átvevő irányító tudomására kell hozni.

8.3.3.1.2. A továbbítandó RAP közlemény operatív tartalmát a tényleges továbbítást megelőzően meg kell jeleníteni a repülés koordinálásáért felelős munkahelyen.

8.3.3.1.3. Ajánlás.

A RAP közlemény automatikus továbbítási időpontja a tartalmával együtt megjelenítendő.

8.3.3.1.4. Az érintett munkahelyet értesíteni kell a RAP közlemény továbbításáról.

8.3.3.2. Feldolgozás a fogadó egységnél

8.3.3.2.1. A RAP közleményt fogadó ATC rendszernek meg kell kísérelnie az összerendelést a vonatkozó repülési tervvel.

8.3.3.2.2. Ha a vonatkozó repülési terv rendelkezésre áll és a közleményben a feldolgozását kizáró hiba nincs:

- az operatív tartalmát az átvevő irányító tudomására kell hozni,

- SBY-t kell visszaküldeni.

8.3.3.2.3. Ajánlás.

A kezdeményezés okának jelzése (nem szabványos feltételek vagy manuális kezdeményezés) is megadható.

8.3.3.2.4. Ha a vonatkozó repülési terv nem áll rendelkezésre, vagy a közleményben a helyes feldolgozását akadályozó hiba van, akkor:

- az operatív tartalmát meg kell jeleníteni a szektorban,

és

- egy SBY közleményt kell visszaküldeni,

és

- repülési tervet kell létrehozni.

8.3.3.2.5. A közlemény nyugtázása minden más esetben tilos.

8.3.3.3. Manuális kezdeményezés

8.3.3.3.1. Ha a közleményt arra használják, hogy a javasolt koordinációt szabvány átadási feltételekkel az átvevő irányító tudomására hozzák, akkor az átadó irányító a RAP-ot manuálisan kezdeményezi, amely azonnal továbbításra kerül.

8.3.3.3.2. Ajánlás.

Egy RAP közlemény manuális kezdeményezése a számított továbbítási idő előtt a repülés koordinálásáért felelős munkahely számára megengedett.

8.3.3.4. Az automatikus továbbítás idő paraméterei

A határ előtti idő/távolságnak, ahol a RAP közlemény automatikusan továbbításra kerül, meg kell egyeznie az ACT közleményre meghatározottakkal.

8.3.4. A RAP nyugtázása

8.3.4.1. Nyugtázás

A közleményt egy SBY közlemény generálásával és továbbításával kell nyugtázni.

8.3.4.2. Nyugtázás hiánya

Ha egy RAP közlemény nyugtázásaként nem érkezik SBY közlemény, akkor egy figyelmeztető üzenetet kell megjeleníteni a repülés koordinálásáért felelős ATC munkahelyen.

8.3.5. Operatív válasz a RAP-ra

Az átvevő irányító elfogadhatja, ellenjavaslatot tehet vagy visszautasíthatja az átadási feltételeket.

8.3.5.1. Elfogadás

8.3.5.1.1. Ha az átvevő irányító az javasolt átadási feltételek elfogadását választja, egy ACP közleményt kell visszaküldeni.

8.3.5.1.2. Mihelyt az ACP közlemény megérkezik, a RAP közleményben foglalt adatok operatív értelemben kötelező érvényűek mindkét ATC egység számára. A koordinált átadási feltételeket és az ACP vételének tényét az átadó irányító számára meg kell jeleníteni.

8.3.5.2. Ellenjavaslat

Ha az átvevő irányító azt választja, hogy ellenjavaslatot tesz az átadási feltételekre, egy CDN közleményt kell visszaküldeni.

8.3.5.3. Ajánlás

Ha az átvevő irányító a javasolt átadási feltételek visszautasítását választja, akkor egy RJC közleményt kell visszaküldeni. Majd egy új koordinációs eljárást kell kezdeményezni.

MEGJEGYZÉS

A 8.3.5.3. ajánlás vonatkozásában, legtöbb esetben az új koordinációra egy másik egységgel kerül sor.

8.3.6. Példák

8.3.6.1. ICAO

(RAPE/L022-AMM253/A7012-LMML-BNE/1226F350-EGBB-9/B757/M)

8.3.6.2. ADEXP

-TITLE RAP -REFDATA -SENDER -FAC E -RECVR -FAC L -SEQNUM 022 -ARCID AMM253 -SSRCODE A7012 -ADEP LMML -COORDATA -PTID BNE -TO 1226 -TFL F350 -ADES EGBB -ARCTYP B757

8.4. Átadási körülményeket módosító közlemény (REV)

8.4.1. A REV közlemény célja

A REV közlemény célját a 7.3.1. pont meghatározza. Az egyeztető eljárásokban a REV közlemény ezen követelmények kielégítésére akkor használható, ha a repülés átadási feltételei szabványosak, és az átadó irányítónak nem kell az elfogadáshoz az átvevő irányító beleegyezését beszerezni.

8.4.2. A közlemény tartalma

A REV közlemény tartalma megegyezik a 7.3.2. pontban a REV közleményre meghatározottakkal.

8.4.3. Alkalmazási szabályok

8.4.3.1. Általános szabályok

8.4.3.1.1. Egy vagy több REV közlemény küldhető annak az egységnek, amellyel a repülést ACT vagy RAP közleménnyel aktuálisan koordinálták.

8.4.3.1.2. REV közleményt kell küldeni a 7.3.3.1. pontban meghatározott körülmények között szabványos átadási feltételekkel rendelkező repülésekre, amikor az átadó irányítónak erre nem kell külön felhívnia az átvevő irányító figyelmét.

8.4.3.2. Továbbítás kezdeményezése

A REV közleményt a 7.3.3. pontban meghatározott koordinálandó adatok változásának észlelését követően azonnal továbbítani kell.

8.4.3.3. Feldolgozás a fogadó egységnél

8.4.3.3.1. Ha (a fogadó rendszer) a vonatkozó repülési tervet koordinált állapotban találja és ha a közlemény helyes feldolgozását akadályozó eltérést nem tapasztal, akkor:

- a REV közleményt nyugtázni kell,

- más esetekben a közlemény nyugtázása tilos.

8.4.3.3.2. Az átadási feltételeket meg kell vizsgálni, biztosítandó, hogy azok szabványosak.

8.4.3.3.3. Ha az átadási feltételek nem szabványosak, akkor azokat meg kell jeleníteni az átvevő irányító előtt.

8.4.3.3.4. Ha az átadási feltételek szabványosnak minősülnek, akkor a repülési tervet pontosítani kell, és a szükséges adatokat el kell juttatni az operatív ATC és más munkahelyekre, szükség szerint.

8.4.3.3.5. Ajánlás.

Ha a REV közleményben lévő átadási feltételek nem minősülnek szabványosnak, akkor a két rendszer szűrői között eltérés van. Azt a tényt, hogy egy REV nem szabványos, a felügyelő szakszemélyzet tudomására kell hozni, hogy az eltérést megszüntessék.

8.4.4. A REV nyugtázása

8.4.4.1. Nyugtázás

8.4.4.1.1. Ha a REV közleményt nyugtázni kell